மரடோனா மரணம் ; எட்டு சுகாதார பணியாளர்களுக்கு எதிராக குற்றச்சாட்டு

காற்பந்து ஜாம்பவான் டியாகோ மரடோனாவின் மரணம் தொடர்பில், மருத்துவ பணியாளர்கள் எண்மருக்கு எதிராக குற்றச்சாடப்பட்டுள்ளது.

அலட்சியப் போக்கால் மரடோனாவை கொலை செய்ததாக, அவர்கள் குற்றம்சாட்டை எதிர்நோக்கியுள்ளனர்.

1986-ஆம் ஆண்டு, இரண்டாவது முறையாக அர்ஜெண்டினா உலக கிண்ணத்தை வெல்ல உறுதுணையாக இருந்த மரடோனா, 2020-ஆம் ஆண்டு நவம்பர் மாதம் தமது 60-வது வயதில், மூளை அறுவை சிகிச்சை செய்யப்பட்ட சில நாட்களுக்கு பின் காலமானார்.

அவரது அறுவை சிகிச்சையில் சம்பந்தப்பட்ட மருத்துவ பணியாளர்களுக்கு எதிராக முன் வைக்கப்பட்டிருக்கும் கொலை குற்றச்சாட்டை தள்ளுபடி செய்யுமாறு அவர்களது வழக்கறிஞர்கள் முன் வைத்த கோரிக்கையை நீதிமன்றம் நிராகரித்ததை அடுத்து, வழக்கு விசாரணை தொடங்குமென எதிர்ப்பார்க்கப்படுகிறது.

குற்றம் நிரூபிக்கப்பட்டால், 25 ஆண்டுகள் வரையில் சிறைத் தண்டனை விதிக்கப்படலாம்.

 Tags
8 healthcare

face trial

Maradona’s death

over

workers


திடீர் வெள்ளத்தில் ஆற்றில் மூழ்கிய காரிலிருந்து ஓட்டுனரைக் காப்பாற்றிய 3 போலிஸ்காரர்கள்

கோலாலம்பூர், அக் 7 – கோலாலம்பூர் ஜாலான் புடு மற்றும் ஜாலான் சான் செள லின் அருகே கடும் மழையைத் தொடர்ந்து ஏற்பட்ட திடீர் வெள்ளத்தில் ஆற்றில் மூழ்கிய காரிலிருந்து ஓட்டுனரைக் காப்பாற்றியுள்ளனர் 3 போலிஸ் அதிகாரிகள்.

நேற்று மாலை 6 மணியளவில் நிகழ்ந்த அச்சம்பவத்தில், அந்த MPV கார் ஆற்றில் மூழ்கிய நிலையில், அதன் 27 வயது ஓட்டுனர் பின்கதவு வழியே காரிலிருந்து வெளியேறி நீரில் தத்தளித்த சமயம் அங்கு போக்குவரத்து கட்டுப்பாட்டுப் பணியில் ஈடுபட்டிருந்த மூன்று போலிஸ் அதிகாரிகள் உடனே ஆற்றில் குதித்து அவ்விளைஞனை காப்பாற்றினர்.

போலிஸ் அதிகாரிகளின் இந்த துணிகரச் செயல் சமூக வலைத்தளத்தில் பெரும் பாராட்டை பெற்று வருகிறது.

 Tags
Banjir kilat

hampir

pemandu MPV

polis

selamatkan

tenggelam


மீண்டும் தாமதம் ; 5 LCS போர்க்கப்பல்கள் 2029-ஆம் ஆண்டில் தான் தயாராகும், வெளிப்படுத்தியது PAC

கோலாலம்பூர், அக்டோபர் 9 – LCS எனும் ஐந்து கடலோரப் போர்க் கப்பல்களை நிர்மாணிப்பதற்கான கால அவகாசம் மேலும் 83 மாதங்களுக்கு நீட்டிக்கப்பட்டுள்ளது.

அந்த கப்பல்கள் அனைத்தும் 2029-ஆம் ஆண்டில் தான், TLDM – அரச மலேசிய கடற்படையிடம் ஒப்படைக்கப்படும்.

அதனால், அந்த கப்பல்கள் அனைத்தும், 2022-ஆம் ஆண்டு, ஒப்படைக்கப்பட வேண்டுமென இதற்கு முன் செய்துக் கொள்ளப்பட்ட அசல் ஒப்பந்தம் மாற்றப்பட்டுள்ளதாக, PAC – தேசிய கணக்காய்வு அறிக்கையில் குறிப்பிடப்பட்டுள்ளது.

2021-ஆம் ஆண்டு, டிசம்பர் 11-ஆம் தேதி, நிர்மாணிப்பு தளைத்திற்கு PAC முதல் வருகையை மேற்கொண்டது. அதன் பின்னர், 2023-ஆம் ஆண்டு, ஜூன் பத்தாம் தேதி, PAC-யின் இரண்டாவது வருகை வரை, நிர்மாணிப்புப் பணிகளில் எந்த முன்னேற்றமும் இல்லை என்பதையும், இன்று வெளியிட்ட ஓர் அறிக்கை வாயிலாக, அதன் தலைவர் வோங் ஷு குய் உறுதிப்படுத்தினார்.

அசல் ஒப்பந்தத்தை பூர்த்தி செய்ய தவறிய பின்னர், LCS கடலோரக் போர்க்கப்பல்களை ஒப்படைக்கும் புதிய சீரமைப்பு ஒப்பந்தத்தில், 2022-ஆம் ஆண்டு, மே 31-ஆம் தேதி தற்காப்பு அமைச்சு கையெழுத்திட்டது.

அதே சமயம், பல்வேறு காரணங்களால், LCS கப்பல்களின் எண்ணிக்கையை ஆறிலிருந்து ஐந்தாக குறைத்து புதிய ஒப்பந்ததில் கையெழுத்திட்ட தற்காப்பு அமைச்சின் செயல், தேசிய சட்டத்துறை தலைவரின் அதிகாரத்தை புறக்கணிக்கும் செயல் என்பதோடு, ஏற்புடைய செயல் இல்லை என்பதையும் PAC சுட்டிக் காட்டியுள்ளது.

அதுபோன்ற செயல்கள், அரசாங்கத்திற்கு சட்ட ரீதியான தாக்கங்களை ஏற்படுத்தலாம். அதனால், அசல் ஒப்பந்தப்படி, குறிப்பிட்ட காலத்தில், தற்காப்பு அமைச்சு LCS கடலோர போர்க்கப்பல்களை நிர்மாணித்து ஒப்படைக்க வேண்டுமெனவும், PAC வலியுறுத்தியுள்ளது.

 Tags
dedah 5 kapal tempur LCS

hanya akan siap

Lanjut lagi

PAC

pada 2029


திரையரங்கில் பார்வையாளர் மீது மது பாட்டிலை வீசிய பெண் ; வலுக்கும் கண்டனம்

பெட்டாலிங் ஜெயா, ஜூலை 24 – திரையரங்கில் பேசிக் கொண்டிருந்த ஜோடியை அமைதியாக இருக்குமாறு கேட்டுக் கொண்ட பெண் ஒருவர் மீது, மாதுபான போத்தல் வீசப்பட்ட சம்பவம் கடும் கண்டனத்தை பெற்று வருகிறது.

சுபாங் ஜெயாவிலுள்ள பேரங்காடி ஒன்றின் திரையரங்கில் நிகழ்ந்த அந்த சம்பவம் தொடர்பான காணொளி, @eclent எனும் டிக் டொக் கணக்கில் பதிவிடப்பட்டதை தொடர்ந்து, வைரலாகியுள்ளது.

Barbie திரைப்படம் தொடங்கியதிலிருந்து பேசிக் கொண்டிருந்த அந்த ஜோடியை அமைதியாக இருக்குமாறு கேட்டுக் கொண்ட போது, பெண் ஒருவர் எழுந்து கையில் இருந்த மது போத்தலை வீசி காட்டுமிராண்டித் தனமாக நடந்து கொண்டதாக கூறப்படுகிறது.

அதோடு மட்டுமின்றி, அப்பெண் அநாகரிகமான வார்த்தைகளை பயன்படுத்தி தம்மை அமைதியாக இருக்குமாறு கேட்டுக் கொண்ட நபரை கடித்ததோடு, ஆபாச குறிகளை காண்பித்ததாகவும் அந்த பதிவில் குறிப்பிடப்பட்டுள்ளது.

அச்சம்பவம் தொடர்பில், சம்பந்தப்பட்ட நபர் திரையரங்க நிர்வாகத்திடம் புகார் செய்த போதிலும், இதுவரை நடவடிக்கை எதுவும் எடுக்கப்படவில்லை என கூறப்படுகிறது.

இதுவரை அது தொடர்பான காணொளியை 15 லட்சம் பேர் பார்வையிட்டுள்ளதோடு, 47 ஆயிரத்து 800 லைக்கள் இடப்பட்டுள்ளன. ஆறாயிரத்து 483 முறை அது பகிரப்பட்டுள்ளது.

இதனால் தான் திரையரங்குக்குள் வெளி உணவுப் பொருட்களை எடுத்து செல்ல அனுமதிக்கப்படக்கூடாது என இணையவாசி ஒருவர் அதன் கீழ் பதிவிட்டுள்ளார். அதிகாரத்துவ தரப்பு நடவடிக்கை எடுக்கும் வரை இந்த வீடியோவை வைரலாக்குங்கள் எனவும் குறிப்பிடப்பட்டுள்ளது.

 Tags
Kepada Penonton Lain

Wanita Didakwa Lempar Minuman Beralkohol


நஜீப், ரொஸ்மா வழக்குகளின் தீர்ப்பு கசிந்தது  தொடர்பான விசாரணை இன்னும் தொடர்கிறது

கோலாலம்பூர், மார்ச் 14 – முன்னாள் பிரதமர் டத்தோ ஶ்ரீ நஜிப் துன் ரசாக், அவரது துணைவியார் டத்தின் ஶ்ரீ ரொஸ்மா மன்சோர் இருவரின் ஊழல் வழக்கு தொடர்பான தீர்ப்பு, முன் கூட்டியே கசிந்தது குறித்த விவகாரம் இன்னும் விசாரிக்கப்படுகிறது.

அதன் தொடர்பான விசாரணை அறிக்கையை போலீஸ் கடந்தாண்டு செப்டம்பர் 22-ஆம் தேதி தேசிய சட்டத் துறை அலுவலகத்திடம் வழங்கியதாக, சட்ட விவகாரங்களுக்கு பொறுப்பேற்றுள்ள பிரதமர் துறை அமைச்சர் அசாலினா ஒத்மான் சாயிட் (Azalina Othman Said )தெரிவித்தார்.

அதையடுத்து, நிபுணத்துவ தரப்பின் இரண்டாவது கருத்துக்காக, MCMC – மலேசிய தொடர்பு பல்லூடக ஆணையம் பறிமுதல் செய்த மடிக்கணினிகளையும், கைபேசி தரவுகளையும் CyberSecurity Malaysia நிறுவனத்திடம் ஒப்படைக்கும்படி தேசிய சட்டத் துறை அலுவலகம் கேட்டுக் கொண்டது.

அதன் பின்னர் , அந்த விவகாரத்தை விசாரிக்கும் அதிகாரிக்கும் CyberSecurity நிறுவனத்துக்கும் இடையில் பிப்ரவரி 10-ஆம் தேதி சந்திப்புக்கான தேதி நிர்ணயிக்கப்பட்டதாக அமைச்சர் கூறினார்.

நஜீப், ரொஸ்மா இருவரின் நீதிமன்ற வழக்குகள் தொடர்பான தீர்ப்பு , முன்கூட்டியே , இணைய பதிவேட்டாளர் Raja Petra Kamarudin வழிநடத்தும் Malaysia Today அகப்பக்கத்தில் கசிய செய்யப்பட்டிருந்தது குறிப்பிடத்தக்கது.

 Tags
‘leaked judgments’

ongoing

Probe on Najib

Rosmah’s


அறையில் ‘அயர்ந்து’ உறங்கிய நான்கு பன்றிகளை கண்டு அதிர்ச்சியடைந்த ஆடவர்

இந்தோனேசியா, ஜகார்த்தாவில், தனது படுக்கை அறையில் ‘அயர்ந்து’ உறங்கிக் கொண்டிருந்த நான்கு பன்றிகளை கண்டு ஆடவர் ஒருவர் அதிர்ச்சியடைந்தார்.

வாடகை அறை ஒன்றில் அத்துமீறி நுழையும் நான்கு பன்றிகள், அங்கிருந்த படுக்கையில் படுத்து உறங்கும் காணொளி வைரலாகியுள்ளது.

அந்த அறை தங்களுக்கே சொந்தம் எனும் தோரணையில் உறங்கும் அந்த பன்றிகளை, அங்கு வரும் ஆடவர் விரட்டியடிக்கும் காட்சிகளும் அந்த காணொளியில் இடம் பெற்றுள்ளது.

எனினும், சுத்தம் இன்றி இருப்பதாலே அந்த அறையில் பன்றிகள் நுழைந்திருக்கலாம் என இணையவாசிகள் எதிர்மறையான கருத்துகளை பதிவிட்டு வருகின்றனர்.

 Tags
4 pigs sleeping soundly

in the room

surprised


கேமரன் மலையில் திடீர் நிலச்சரிவு

பஹாங் , ஜூன் 28 – தொடர் கனமழையின் காரணமாக நேற்று இரவு 11.25 மணியளவில் கேமரன் மலை , ஜாலான் சிம்பாங் ப்ளூ வெளி சாலையில் திடீர் நிலச்சரிவு ஏற்பட்டுள்ளது.

இச்சம்பவத்தை அடுத்து அச்சாலையில் செல்லவிருந்த அனைத்து வாகனங்களும் தடைப்பட்டு நின்று கொண்டிருந்ததாக தெரிய வந்துள்ளது.

நேற்று பெய்த கனமழையில் நிலத்தடி நீர் அதிகளவு வெளியேறியதன் காரணமாக மண் சரிந்து சாலையில் விழுந்துள்ளதாக , பேராக் மாநில உள்கட்டமைப்பு, எரிசக்தி, நீர் மற்றும் பொதுப் போக்குவரத்துக் குழுவின் தலைவர் டத்தோ ஸ்ரீ முகமட் நிசார் ஜமாலுடின், (Datuk Seri Mohammad Nizar Jamaluddin) தெரிவித்துள்ளார்.

தொடர்ந்து தற்போது நிகழ்ந்த நிலச்சரிவை சீரமைக்கும் பணியில் தனது குழு ஈடுபட்டிருப்பதாகவும் அவர் கூறியிருக்கின்றார்.

இச்சம்பவத்தில் உயிர்சேதம் மற்றும் பொருட்சேதம் ஏதும் ஏற்படவில்லை.

அதனைத் தொடர்ந்து காலை 4.30 மணியளவில் அச்சாலை பின்னர் பயணிகளுக்கு திறக்கப்பட்டுள்ளது.

 Tags
cameron highlands

di Jalan Simpang Pulai-Blue Valley

tanah runtuh


662 கிலோ போதைப் பொருள் பறிமுல் தொடர்பான விசாரணையில் ஆஸ்திரேலியாவுடன் புக்கிட் அமான் இணைந்து பணியாற்றுகிறது

கோலாலம்பூர் , அக் 14 – மலேசியாவில் இருந்து ஆஸ்திரேலியா சென்றடைந்த சரக்குப் கப்பலில் 662 கிலோ மெத்தாம்பெத்தமின் போதைக் பொருள் இருப்பது கண்டுபிடிக்கப்பட்டதை தொடர்ந்து மேலும் விசாரணை நடத்துவதற்காக புக்கிட் அமான் அதிகாரிகள் ஆஸ்திரேலிய போலீஸ் அதிகாரிகளுடன் இணைந்து பணியாற்றி வருகின்றனர். கடந்த வாரம் மேல்போர்ன் சென்றடைந்த கப்பலில் அந்த போதைப் பொருள் பறிமுதல் செய்யப்பட்டதை தொடர்ந்து மேலதிக விசாரணை மேற்கொள்ளப்படுவதாக புக்கிட் அமான் போதைப்பொருள் குற்றப் புலனாய்வுத் துறை இயக்குநர் காமரூடின் டின் கூறினார்.

போதைப் பொருள் கடத்தல் மற்றும் விநியோகத்தை எந்தவொரு இணக்கப்போக்குமின்றி தடுக்கப்படுவதை உறுதிசெய்ய எங்களால் முடிந்த அனைத்தையும் செவ்வோம் என அவர் தெரிவித்தார். அந்த போதைப் பொருள் பறிமுதல் தொடர்பில் ஒரு மலேசியர் உடபட நான்கு ஆடவர்களை ஆஸ்திரேலிய அதிகாரிகள் கைது செய்துள்ளனர், அவர்களில் 33 வயதுடைய இரண்டு சீனப் பிரஜைகள் மற்றும் ஹாங்காங் பிரஜை ஒருவரும் அடங்குவர்.

 Tags
662 Kg methapathemine Case

Bukit Aman

Working with Aussie cops


சுற்றுலா கப்பலில் இருந்து தவறி கடலில் விழுந்த பெண் ; பாதுகாப்பாக மீட்பு

அமெரிக்காவில், சுற்றுலாக் கப்பலில் இருந்து தவறி கடலில் விழுந்த 42 வயது பெண் ஒருவர் பாதுகாப்பாக மீட்கப்பட்டார்.

கடந்த ஞாயிற்றுக்கிழமை நிகழ்ந்த அச்சம்பவம் தொடர்பான காணொளி வைரலாகியுள்ளது.

இம்மாதம் 23-ஆம் தேதி, புளோரிடாவிலுள்ள, போர்ட் கனாவெரல் துறைமுகத்திலிருந்து, கரீபியன் தீவுகளை சுற்றி வரும் எட்டு நாள் பயணத்திற்காக சுற்றுலா கப்பல் ஒன்று புறப்பட்டது.

அந்த கப்பல் குராக்கோவிலுள்ள, வில்லெம்ஸ்டாட் நோக்கி பயணமான போது, அச்சம்பவம் நிகழ்ந்தது.

பாதுகாப்பாக மீட்கப்பட்ட அப்பெண்ணின் உடல் நிலை தற்போது சீராக இருப்பதாக கூறப்படுகிறது.

எனினும், கடலில் விழுந்த அந்த அமெரிக்க பெண்ணின் மேல் விவரம் எதுவும் வெளியிடப்படவில்லை.

பாதிக்கப்பட்ட பெண்ணுடன் பயணத்தை தொடரும் சம்பந்தப்பட்ட கப்பல், அடுத்த மாதம் முதலாம் தேதி போர்ட் கனாவெரலுக்கு திரும்புமென எதிர்ப்பார்க்கப்படுகிறது.

அச்சம்பவத்திற்கான காரணத்தை கண்டறிய விசாரணை தொடங்கப்பட்டுள்ளது.

 Tags
berjaya diselamatkan

dari kapal persiaran

terjatuh

wanita


கெமமான் சாலையில்   கோர விபத்து   அறுவர்  மரணம்

கெமமான், ஏப் 25 – Chukai க்கு அருகே Jalan Jeranggau – Jabor சாலையில் நேற்று நிகழ்ந்த கோர விபத்தில் அறுவர் உயிரிழந்தனர். விபத்து நிகழ்ந்த இடத்திலேயே நால்வர் மரணம் அடைந்த வேளையில் இதர இருவர் மருத்துவமனையில் மாண்டதாக கெமமான் மாவட்ட போலீஸ் தலைவர் சூப்ரிடண்ட் Hanyan Ramlan தெரிவித்தார். அந்த விபத்தில் சம்பந்தப்பட்ட முதலாவது புரோட்டோன் பெசோனா கார் 8 பேருடன் டுங்கூன் Bukit Besi யிலிருந்து Kemaman Bandar Baru Cheneh வை நோக்கி சென்றது. Jabor ரிலிருந்து Batu Rakit டை நோக்கி வந்துகொண்டிருந்த இரண்டாவது புரோட்டோன் பெசோனா காரில் அறுவர் இருந்தனர் .

அந்த இரண்டு கார்களும் நேருக்கு நேர் மோதி விபத்துக்குள்ளானதாக கூறப்பட்டது. முதலாவது Proton Pesona காரின் பின்னால் அமர்ந்திருந்த 2 வயது குழந்தை உட்பட நால்வர் மாண்டனர். அந்த கார் ஓட்டுனர் உட்பட இதர மூவர் காயம் அடைந்தனர். இரண்டாவது Proton Pesona காரிலிந்த 2 வயது பெண் குழந்தையுடன் 71 வயது ஆடவரும் இறந்தனர். அந்த கார் ஓட்டுர் உட்பட மூவர் காயம் அடைந்தனர்.

 Tags
6 killed

in Kemaman

road crash


சமய நிகழ்ச்சியை நடத்த அனுமதி ; பினாங்கு போலீஸ் ஒருபோதும் நிராகரித்தது இல்லை

சமய நிகழ்ச்சிகள் தொடர்பான அனுமதியை தாங்கள் ஒரு போதும் நிராகரித்தது இல்லை அல்லது மாநில அரசாங்கத்தின் கொள்கைக்கு முரணாக செயல்பட்டது இல்லை என பினாங்கு மாநில போலீஸ் படை தெரிவித்துள்ளது.

செபராங் பெராய் செலாத்தான் மாவட்டத்தில், சமய அணிவகுப்பை நடத்துவதற்கான அனுமதியை, பினாங்கு போலீஸ் தலைவர் வேண்டும் என்றே தாமதப்படுத்தியதாக, முகநூலில் ஆடவர் ஒருவர் வெளியிட்டுள்ள பதிவு தொடர்பில், மாநில போலீஸ் அவ்வாறு கருத்துரைத்தது.

உள்ளூர் மக்களின் உணர்வு, பாதுகாப்பு ஆகியவற்றை கருத்தில் வேண்டியுள்ளதால், அந்நிகழ்ச்சிக்கு நிபந்தனையுடன் கூடிய வழங்கி வழங்கப்பட்டதாக, பினாங்கு போலீஸ் தலைவர் டத்தோ முஹமட் சுஹைலி முஹமட் சாயின் கூறியுள்ளார்.

அதனால், முகநூலில் போலீசுக்கு எதிராக அவதூறான கூற்றை வெளியிட்ட நபருக்கு எதிராக, குற்றவியல் சட்டம் மற்றும் தொடர்பு பல்லூடக சட்டத்தின் கீழ் விசாரணை மேற்கொள்ளப்படுகிறது.

விசாரணை நிறைவடைந்தும், அது தொடர்பான முழு அறிக்கை அரசாங்க தரப்பு துணை வழக்கறிஞர் கவனத்திற்கு கொண்டு செல்லப்படும் என முஹமட் சுஹைலி தெளிவுப்படுத்தினார்.

எனினும், சம்பந்தப்பட்ட ஆடவர் இன்னும் வாக்குமூலம் அளிக்க அழைக்கப்படவில்லை எனவும் அவர் சொன்னார்.

 Tags
applications

have never

police

rejected

religious permit

The Penang


மலேசிய – இந்திய –  சிறிய நடுத்தர தொழில்  முனைவர்களிடையே  உறவுப் பாலத்தை  பன்னாட்டு  சிறு குறுந்தொழில்  மாநாடு ஏற்படுத்தியுள்ளது – துணையமைச்சர்  சரஸ்வதி கந்தசாமி

கோலாலம்பூர், ஜூன் 27 – இன்று தொடங்கி கோலாலம்பூரில் இரண்டு நாட்களுக்கு நடைபெறும் (international MSME B2B MEET) என்ற சிறு குறுந்தொழில் மாநாடு மலேசியா மற்றும் இந்தியவைச் சேர்ந்த சிறு நடுத்தர, குறுந்தொழில் முனைவர்களிடையே நல்லதொரு உறவுப் பாலத்தை ஏற்படுத்தியிருப்பதாக தொழில் முனைவர் மேம்பாடு, கூட்டுறவு துணையமைச்சர் செனட்டர் சரஸ்வதி கந்தசாமி தெரிவித்திருக்கிறார். மலேசிய மற்றும் இந்தியா மட்டுமின்றி உலகின் பல நாடுகளைச் சேர்ந்த இந்திய தொழில் முனைவர்கள் தங்களுக்கிடையிலான வர்த்தக நட்புறவை வலுப்படுத்துக் கொள்வதோடு மலேசியாவிலுள்ள சந்தை வாய்ப்புக்களை கண்டறிந்து கொள்வதற்கும் இந்த மாநாடு வாய்ப்பை ஏற்படுத்தியிருப்பதாக அவர் கூறினார். அதே போன்று மலேசியாவைச் சேர்ந்த சிறிய மற்றும் நடுத்தர தொழில் முனைவர்களும் இந்தியாவிலுள்ள தொழில் முனைவர்களுடன் நேரடியாக தொடர்புகளை ஏற்படுத்திக் கொள்வதற்கும் வர்த்தக ஒத்துழைப்பை விரிவுபடுத்திக் கொள்வதற்கான வாய்ப்பையும் இந்த மாநாடு உருவாக்கிக் கொடுத்திருப்பதாக சரஸ்வதி தெரிவித்தார்.

பிளேட்டினம் சென்டரலில் உள்ள SME Corp அலுவலகத்தில் உலக தமிழ் வர்த்தக சங்கம் மற்றும் மைக்கி எனப்படும் மலேசிய இந்திய வாணிக தொழில் சம்மேளனம் இணைந்து ஏற்பாடு செய்த இந்த மாநாட்டில் இந்தியாவிலிருந்து 120 வர்த்தக பேராளர்களும் , மலேசியாவிலிருந்து 800 தொழில் முனைவர்களும் கலந்து கொண்டுள்ளனர். SME Corp நிறுவனத்தின் துணை தலைமை செயல் அதிகாரியும் அதன் கொள்கை ஒருங்கிணைப்பாளருமான Mohd Rithaudden Makip , உலக தமிழ் வர்த்தக சங்க தலைவர் J.Selvakumar , மலேசிய இந்திய

வர்த்தக தொழிலியல் சம்மேளனத்தின் தலைவர் டத்தோஸ்ரீ கோபாலகிருஷ்ணன் நாராயணசாமி உட்பட பல்வேறு தொழில் முனைவர்களும் இம்மாநாட்டில் கலந்துகொண்டனர். இந்த மாநாட்டில் மலேசிய வர்த்தகர்களின் விவரங்கள் அடங்கிய தகவல் களஞ்சியமான

Diary வெளியிடப்பட்டிருப்பது இந்தியா மற்றும் மலேசிய வர்த்தகர்களுக்கிடையே சிறந்த தொடர்புகளை ஏற்படுத்திக் கொள்வதற்கு பெரும் உதவியாக இருக்கும் என செல்வகுமார் தெரிவித்தார்.இந்த மாநாட்டில் கலந்துகொண்ட மேலும் சில வர்த்தகர்கள் தங்களது அனுபவம் குறித்து வணக்கம் மலேசியாவுடன் பகிர்ந்து கொண்டனர்.உலகின் SME தினமான இன்று இந்த மாநாடு நடைபெறுவது மலேசியா மற்றும் உலகிலுள்ள நாடுகளைச் சேர்ந்த தொழில் முனைவர்களிடையே பொருளாதார ஒத்துழைப்புக்கு சிறந்த அடித்தளத்தை ஏற்படுத்தியுள்ளது.


அம்னோ உதவி  தலைவர் பதவியை  தற்காத்துக் கொள்வதா? இஸ்மாயில் சப்ரி விளக்கம்

குவந்தான், ஜன 19 – அம்னோ உதவித் தலைவர் பதவியை தற்காத்துக் கொள்வது குறித்து நேரம் வரும்போது அறிவிப்பேன் என முன்னாள் பிரதமர் இஸ்மாயில் சப்ரி யாக்கோப் தெரிவித்துள்ளார். முதலில் பெரா அம்னோ டிவிசன் தலைவர் பதவியை தற்காத்துக் கொள்ளப் போவதாக அவர் கூறினார். அம்னோ டிவிசன் தேர்தல் எப்போது நடைபெறும் என அம்னோ உச்ச மன்றம் இன்னும் முடிவு செய்யவில்லை. டிவிசன் தலைவர் பதவி முடிவுற்ற பின்னர்தான் உதவித் தலைவர் குறித்து முடிவு செய்வேன் என இஸ்மாயில் சப்ரி தெரிவித்தார்.


எனது முதல் இல்லத் திட்டம் ஏப்ரல் 1-ஆம் தேதி முதல் நிறுத்தப்படும்

கோலாலம்பூர், மார்ச் 23 – முன்பணம் செலுத்தாமல் முதல் வீட்டை வாங்க உதவுவதற்காக, 2011 – இல் அறிமுகப்படுத்தப்பட்ட Skim Rumah Pertamaku திட்டம், ஏப்ரல் முதலாம் தேதி தொடங்கி நிறுத்தப்படும்.

அந்த திட்டத்தை செயல்படுத்தும் பொறுப்பை ஏற்றிருக்கும் Cagamas Bhd நிறுவனம் அதனைத் தெரிவித்தது.

அதையடுத்து, Skim Rumah Pertamaku திட்டத்தின் கீழ் வீட்டு கடனுக்கான விண்ணப்பம் செய்யவிருப்பவர்கள், மார்ச் 31 –ஆம் தேதிக்குள் அதனை செய்து விடும்படி அந்நிறுவனம் கேட்டுக் கொண்டது.

 Tags
a deposit

has to pay

house scheme

My first

on April 1

the buyer

was canceled


ஒரு மணி நேரமாக தேடுதல் வேட்டை; திடக்கழிவுப் பொருள் குழியில் விழுந்த நபர் வீட்டிற்கு சென்று குளித்துவிட்டு வந்ததால் பரபரப்பு

கோலாலம்பூர், அக்டோபர் 6 – விநோதம் ஆனால் உண்மை. குழியில் விழுந்ததாக நம்பப்பட்ட நபர் ஒருவரை மீட்புப் பணியாளர்கள் தீவிரமாக தேடிக் கொண்டிருந்த சமயத்தில், அந்நபர் வீட்டிற்கு சென்று குளித்து விட்டு திரும்பி வந்த சம்பவம் ஆச்சரியத்தை ஏற்படுத்தியது.

நேற்று மாலை மணி 5.51 வாக்கில், ஆரம்ப பள்ளி ஒன்றுக்கு அருகிலுள்ள, 3.56 மீட்டர் ஆழம் கொண்ட திடக் கழிவுப் பொருள் குழியில், 27 வயது மியன்மார் பணியாளர் ஒருவர் தவறி விழுந்தார்.

அவரை தேடும் பணிகள் முடுக்கி விடப்பட்டன. எனினும், ஒரு மணி நேரத்திற்கு பின் அவ்விடத்திற்கு வந்த அந்நபர் தாம் தான் குழியில் விழுந்த நபர் எனவும், வீட்டிற்கு சென்று குளித்து உடலை சுத்தம் செய்துக் கொண்டு வந்ததாகவும் கூறியதை தொடர்ந்து அங்கிருந்தவர்கள் அனைவரும் ஆச்சரியத்தில் ஆழ்ந்தனர்.

புற்களை சுத்தம் செய்யும் பணியில் ஈடுபட்டிருந்த அந்நபர் தவறி அந்த திடக்கழிவு பொருள் குழியில் விழுந்ததாக கூறப்படுகிறது.

எனினும், புல் வெட்டும் இயந்திரத்தை பற்றி மேலே வந்த அவர், உடனடியாக வீட்டிற்கு சென்றுவிட்டதாக கூறியுள்ளார்.

அச்சம்பவத்தில் அந்நபருக்கு காயம் எதுவும் ஏற்படவில்லை என்பதை பொது தற்காப்பு படை அதிகாரி மேஜர் அஹமட் ஜுனைடி டுகூட் சோஹார்தோ உறுதிப்படுத்தினார்.


திரெங்கானு  தேர்தலில்  தராசு சின்னத்தை பக்காத்தான்  பயன்படுத்த தேசிய முன்னணி அனுமதி

கோலாலம்பூர், மே 9 – எதிர்வரும் திரெங்கானு சட்டமன்ற தேர்தலில் பக்காத்தான் ஹரப்பான் தராசு சின்னத்தை பன்படுத்த விரும்பினால் தேசிய முன்னணிக்கு எந்தவொரு ஆட்சேபனையும் இல்லையென Trenganu umno தொடர்பு குழுத் தலைவர்

Datuk Nik Dir NiK wan Ku தெரிவித்துள்ளார். இது குறித்து நாங்கள் அதிகாரப்பூர்வமாக விவாதிக்கவில்லை. அதே வேளையில் பக்காத்தான் ஹரப்பான் வேட்பாளர்கள் தேசிய முன்னணியின் தராசு சின்னத்தை தேர்தலில் பயன்படுத்துவதாக இருந்தால் தராளமாக பயன்படுத்தலாம். அந்த விவகாரத்தில் எந்தவொரு பிரச்சனையுமின்றி நாங்கள் அனுமதி வழங்குவோம் என Nik Dir தெரிவித்தார்.

 Tags
lgo in state polls

no problem if pakatan

Trengganu BN Says

want to use dacing


உலகின் உயரமான வலைப்பந்தாட்ட வீராங்கனை தர்ஜினி சிவலிங்கம் ; அனைத்துலக அரங்கிலிருந்து ஓய்வுப் பெறுகிறார்

ஸ்ரீ லங்கா, ஆகஸ்ட்டு 11 – உலகின் மிக உயரமான வலைப்பந்தாட்டக்காரரும், ஸ்ரீ லங்கா வலைப்பந்து அணியின் நட்சத்திர ஆட்டக்காரருமான தர்ஜினி சிவலிங்கம், அனைத்துலக போட்டிகளில் இருந்து ஓய்வுப் பெறப் போவதாக அறிவித்துள்ளார்.

45 வயதை எட்டியுள்ள தர்ஜினி, 2009-ஆம் ஆண்டு தொடங்கி ஸ்ரீ லங்கா வலைப்பந்தாட்டத்தின் வெற்றிக்கு பங்களித்துள்ளார்.

குறிப்பாக, ஸ்ரீ லங்கா அணியை பிரதிநிதித்து இதுவரை ஆறு ஆசிய நெட்பால் சாம்பியன்ஷிப் போட்டிகளிலும், ஐந்து நெட்பால் உலக கிண்ண ஆட்டங்களிலும் அவர் பங்கேற்றுள்ளார்.

2011 மற்றும் 2012-ஆம் ஆண்டுகளில், தர்ஜினி சிறந்த ஆட்டக்காரருக்கான இரு அனைத்துலக விருதுகளை வென்றுள்ளார்.

அதனால், இவ்வாண்டுக்கான உலக நெட்பால் சாம்பியன்ஷிப் முடிவடைந்ததும், அனைத்துலக வலைப்பந்தாட்டத்திலிருந்து ஓய்வுப் பெற போவதாக கூறியுள்ளார்.

எனினும், 2017-ஆம் ஆண்டு ஆஸ்திரேலிய கிளப்பான சிட்டி வெஸ்ட் பால்கன்ஸ் நெட்பால் கிளப்பில் (City West Falcons Club) இணைந்த தர்ஜினி கிளப் நிலையிலான ஆட்டங்களில் தொடர்ந்து விளையாடுவார்.

தர்ஜினியின் ஏழடி உயரம் தான், வாழ்க்கையில் அவருக்கு பேரையும், புகழையும் பெற்று தந்தது.

ஸ்ரீ லங்காவின், தொலைதூர யாழ்ப்பாண தீபகற்பத்திற்கு அப்பால், எல்லைகளை கடந்து உலகை வலம் வருவதற்கான காரணத்தையும் தர்ஜினியின் உயரம் தான் அவருக்கு தந்தது.

 Tags
from international netball

Tharjini Sivalingam retires


ஆசிய விளையாட்டு போட்டி மலேசியா ஹாக்கிக் குழு 9 -0 கோல் கணக்கில் தாய்லாந்தை வீழ்த்தியது

கோலாலம்பூர், செப் 25, ஆசிய விளையாட்டுப் போட்டியில் நேற்று நடைபெற்ற பி பிரிவுக்கான ஹாக்கி ஆட்டத்தில் பயிற்சியாளர் ஏ. அருள் செல்வராஜ் தலைமையிலான மலேசிய குழுவினர் 9- 0 என்ற கோல் கணக்கில் தாய்லாந்து அணியை வென்றனர். அரைமணி நேர இடைவேளைளையில் மலேசிய குழுவினர் மூன்று கோல்களை அடித்து முன்னணியில் இருந்தனர். சுறுப்சுறுப்பான ஆட்டத்தை வெளிப்பத்தி ‘ஸ்பீடி டைகர்’ எனப்படும் மலேசிய ஹாக்கி குழுவினர் 10 நிமிட ஓய்வுக்குப் பிறகு தாய்லாந்து கோல் முனையை நோக்கி மேலும் மின்னல் வேக தாக்குதலை நடத்தி அடுத்தடுத்து கோல்களை அடித்து இந்த ஆட்டத்தில் 9 – 0 என்ற கோல் கணக்கில் எளிதாக வெற்றி பெற்றனர் . நாளை நடைபெறவிருக்கும் இரண்டாவது ஆட்டத்தில் மலேசிய குழு வினர் ஓமன் அணியுடன் மோதுகின்றனர்.

இதனிடையே மற்றொரு ஆட்டத்தில் இந்திய அணி 16 -சுழியம் 0 என்ற கோல் கணக்கில் உஸ்பெகிஸ்தானை வீழ்த்தி அபரா வெற்றி பெற்றது. முற்பகுதி ஆட்டத்தின்போது இந்தியக் குழுவினர் 7-0 என்ற கோல் கணக்கில் முன்னணியில் இருந்தனர்,

 Tags
Asian Games

in opener

Speedy tigers

thump Thailand


மாராங்கில் ஜெல்லிமீன்கள் அபயாம் !

திரங்கானு, மாராங்கிலுள்ள, சில கடற்கரை பகுதிகளில் நச்சு தன்மையுடைய கடல்வாழ் உயிரினமான ஜெல்லிமீன்கள் அடையாளம் காணப்பட்டுள்ளன.

குறிப்பாக, கெகாபு தீவின் கடற்கரைப் பகுதியில், காலை மணி 10.30 வாக்கில், ரோந்து நடவடிக்கையில் ஈடுபட்டிருந்த போது ஜெல்லிமீன்களை கண்டதாக, மாராங் மாவட்ட APM மலேசிய பொது தற்காப்பு படை அதிகாரி லெப்டனன் முஹாஜிட் அப்துல் வாஹாப் தெரிவித்தார்.

அதனை தொடர்ந்து மேற்கொள்ளப்பட்ட சோதனையில், சம்பந்தப்பட்ட கடற்கரை பகுதியில் அடையாளம் காணப்பட்ட ஏழு ஜெல்லிமீன்கள் உடனடியாக அப்புறப்படுத்தப்பட்டு, புதைக்கப்பட்டன.

அச்சம்பவத்தை அடுத்து, ஜெல்லிமீன்களை அடையாளம் காண கண்காணிப்பு நடவடிக்கைகள் தொடரும் வேளை ; அவற்றை கண்டால் உடனடியாக கடற்கரை கண்காணிப்பு அதிகாரிகளுக்கு தகவல் வழங்குமாறு பொதுமக்கள் கேட்டுக் கொள்ளப்படுகின்றனர்.

ஜெல்லிமீன்கள் நச்சுத்தன்மை உடையவை என்பதால், அவற்றை தொடவோ, பிடிக்கவோ வேண்டாம் எனவும் பொதுமக்களுக்கு அறிவுறுத்தப்படுகிறது.

 Tags
jellyfish


நாடாளுமன்றத்தில் கண்ட இடங்களில்  இடங்களில்  எம்.பிக்கள்  புகைப் பிடிப்பதா ?  பயனீட்டாளர் சங்கம்   சாடியது

ஜோர்ஜ் டவுன் , மார்ச் 3- புகைப்பிடிப்பதற்கு அனுமதிக்கப்படாத இடத்தில் புகைப்பிடிப்போருக்கு அமலாக்க அதிகாரிகள் அபராத சம்மன் கொடுக்கும்போது , இவ்வாறு செயல்படும் நாடாளுமன்ற உறுப்பினர்கள் மீது ஏன் நடவடிக்கை எடுக்கவில்லை என்று பலர் கேள்வி எழுப்புவதாக பி.ப.ச எனப்படும் பினாங்கு பயனீட்டாளர் சங்கம் தெரிவித்துள்ளது. இன்று காலை இது தொடர்பாக நாட்டின் பல்வேறு பகுதிகளில் இருந்து தங்களுக்கு 50க்கும் மேற்பட்ட அழைப்புகள் வந்ததாக பினாங்கு பயனீட்டாளர் சங்கத்தின் கல்வி மற்றும் புகைப்பதற்கு எதிரான குழுத்தலைவர் என்.வி.சுப்பராவ் கூறினார்.

நாடாளுமன்றத்தில் அனுமதிக்கப்படாத இடங்களில் புகைப்பிடிக்கும் நாடாளுமன்ற உறுப்பினர்கள் அவர்கள் ஒப்புக்கொண்ட சட்டத்தை மதிக்க வில்லை என்பதை இச்செயல் காட்டுவதாக சுப்பராவ் சுட்டிக்காட்டினார். விதிமுறைகளை மீறும் எம்.பிக்களுக்கு எதிராக சுகாதார அமைச்சு நடவடிக்கை எடுப்பதற்கு முன்வர வேண்டுமென அவர் கேட்டுக்கொண்டார்.

 Tags
Are MPs

in the Parliament

smoking anywhere

Users Association slammed


புதிய இலக்கில்   வெளிப்படைத் தன்மையோடு மித்ராவின் பயணம்  இருக்கும் – டத்தோ ரமணன்

புத்ரா ஜெயா, ஏப் 19 – இந்திய சமூகம் நன்மையடைவதை உறுதிப்படுத்தும் வகையில் புதிய இலக்கில் வெளிப்படைத் தன்மையோடு மித்ரா செயல்படும் என அதன் தலைவர் ரமணன் ராமகிருஷ்ணண் தெரிவித்தார். மித்ராவின் தோற்றத்தை முதலில் மாற்ற வேண்டும். முழுக்க முழுக்க இந்திய சமூகத்தினரின் வாழ்க்கையை மேம்படுத்தும் உன்னத நோக்கத்தில் மித்ரா உருவாக்கப்பட்டுள்ளதால் பிரதமர் டத்தோஸ்ரீ அன்வாரின் எதிர்பார்பை நிறைவு செய்யும் வகையில் மித்ரா செயல்படும் என இன்று தமது தலைமையில் நடைபெற்ற மித்ரா நிர்வாகக் குழு கூட்டத்திற்கு தலைமையேற்ற பின் செய்தியாளர்களிடம் பேசியபோது ரமணன் தெரிவித்தார்.

 Tags
an official application

Audit Department

audit for unit

Mitra will submit

to carry out through

to the national


எதிர்க்கட்சி MP-களிடம் பாகுபாடு காட்டாதீர்கள் ; அரசாங்கத்துக்கு சாஹிடான் நினைவுறுத்தல்

எதிர்கட்சிகளை சேர்ந்த மக்கள் பிரதிகளுக்கு, ஒதுக்கீட்டை வழங்குவதில் பாரபட்சமாக நடந்து கொள்ள வேண்டாம் என, பெரிகாத்தான் நேஷனல் தலைவர் டத்தோ ஸ்ரீ சாயிடாம் காசிம் அரசாங்கத்துக்கு நினைவுறுத்தினார். பெர்லீஸ், கெடா, கிளந்தான், திரங்கானு ஆகிய மாநிலங்களை சேர்ந்த பெரிகாத்தான் நேஷனல் மக்கள் பிரதிநிதிகளுக்கு, மத்திய அரசாங்கத்தின் ஒதுக்கீடு வழங்கப்படாது என தம்மிடம் தெரிவிக்கப்பட்டதாக, சாஹிடான் சொன்னார். “நாங்கள் மக்களால் தேர்வுச் செய்யப்பட்டவர்கள். எங்களை தேர்வுச் செய்ததால், மக்கள் தண்டிக்கப்படுவதை ஏற்க முடியாது. அரசாங்கம் முறையாக செயல்படுகிறதா என்பதை கண்காணிக்க நாடாளுமன்றத்தில் எதிர்கட்சி அவசியம்.”

“அதோடு மக்கள் வரி செலுத்துகின்றனர். அதனால் எதிர்கட்சிக்கு வாக்களித்தால் அவர்கள் தண்டிக்கப்பட கூடாது என” அராவ் நாடாளுமன்ற உறுப்பினருமான சாஹிடான் சொன்னார். இதற்கு முன், டான் ஸ்ரீ முஹிடின் யாசின் தலைமைத்க்துவத்தின் கீழ் எதிர்கட்சி நாடாளுமன்ற உறுப்பினர்கள் உட்பட அனைவருக்கும் ஒதுக்கீடு பகிர்ந்தளிக்கப்பட்டதையும் அவர் சுட்டிக் காட்டினார்.

 Tags
discriminate

don’t

MPs

Opposition

putrajaya

reminds

shahidan


5,000 லிட்டர்  டீசல் எண்ணெய் பறிமுதல் .

புத்ரா ஜெயா, மார்ச் 23 – உதவி தொகை பெற்ற 5,000 லிட்டர் டீசல் எண்ணெயை சிலாங்கூர் செமினியிலுள்ள ஒரு இடத்தில் உள்நாடு வர்த்தகம் மற்றும் வாழ்க்கை செலவின அமைச்சின் அதிகாரிகள் பறிமுதல் செய்தனர். செவ்வாய்க்கிழமைய இரவு மணி 9.30 அளவில் மேற்கொள்ளப்பட்ட பரிசோதனையின்போது 13, 250 ரிங்கிட் மதிப்புள்ள அந்த டீசல் பறிமுதல் செய்யப்பட்டதாக அமைச்சின் தலைமை இயக்குனர் Datuk Azman Adam வெளியிட்ட அறிக்கையொன்றில் தெரிவித்துள்ளார். அந்த எண்ணெயை பதுக்கி வைப்பதற்கும் அதனை சேமித்து வைப்பதற்கான சாதனங்கள் மற்றும் குழாய்களும் பறிமுதல் செய்யப்பட்டன.

 Tags
Domestic Trade Ministry

in semenyih

of Subsidese diesel

Seizes 5000 litres


ரசிகருக்கு  விஜய் சேதுபதி முத்தமிட்டது வைரலானது

ஈப்போ, மே 22 – நடிகர் விஜய் சேதுபதியின் திரைப்படம் தொடர்பான காட்சிகள் தொடர்பான படப்பிடிப்பு தற்போது ஈப்போவில் மும்மூரமாக நடைபெற்று வருகிறது. அதே வேளையில் அவர் செல்லும் இடங்களில் அவரைப் பார்ப்பதற்கு ரசிகர் கூட்டம் அதிகரித்து வருகிறது. இந்த நிலையில் ரசிகர் ஒருவரின் கன்னத்தில் விஜய் சேதுபதி முத்தமிட்ட காட்சி தற்போது சமூக வலைத்தளத்தில் வைரலாகி வருகிறது. விஜய் சேதுபதியின் திரைப்படத்தில் நடிகர் யோகி பாபுவுடன் , உள்ளூர் கலைஞர்களான டெனிஸ் குமார், சங்கீதா உட்பட இதர இனங்களின் கலைஞர்களும் நடிக்கின்றனர்.

 Tags
fan

kiss

to a

Vijay Sethupathi's

viral

went


140  பயணிகளுடன்   புறப்பட்ட   vistara  விமானம்  மீண்டும்  புடில்லியல்  தரையிறங்கியது

புதுடில்லி, ஜன 10 – 140 பயணிகளுடன் புதுடில்லியிலிருந்து Bhubaneswar புறப்பட்ட Vistara விமானம் அவரசமாக தரையிறங்கியது. Hydraulic காற்றழுத்த முறையில் ஏற்பட்ட பிரச்னை காரணமாக அந்த விமானம் மீண்டும் புதுடில்லி விமான நிலையத்தில் தரையிறங்கியதாக இந்திய சிவில் விமான போக்குவரத்துத்துறையின் அதிகாரிகள் தெரிவித்தனர். அந்த விமானம் புறப்பட்ட சில நிமிடங்களில் சிறு அளவில் நுட்பப் பிரச்சனை ஏற்பட்டது கண்டறியப்பட்டதாக Vistara விமான நிறுவத்தின் பேச்சாளர் தெரிவித்தார். இதனால் முன்னெச்சரிக்கை நடவடிக்கையாக அந்த விமானத்தை புதுடில்லி விமான நிலையத்திற்கே விமானி தரையிறக்கினார் என அந்த பேச்சாளர் கூறினார். அதன் பின் மறொரு விமானத்தின் மூலம் பயணிகள் அனைவரும் Bubaneswar சென்றனர்.

 Tags
Delhi

plane

return

Vistara


விபத்துக்குப் பின்   காரிலிருந்து  வெளியே விழுந்த  2 வயது குழந்தை உயிர் தப்பியது   -தாயார் மரணம்

கம்பார், ஏப் 24 – வடக்கு – தெற்கு நெடுஞ்சாலையில் 291. 3ஆவது கிலோமீட்டரில் ஒரு தம்பதியரும் அவரது குழந்தையும் சென்ற மைவி புரோடுவா காரின் பின்னால் மற்றொரு கார் மோதியது. அந்த விபத்தை தொடர்ந்து அவர்களது கார் சாலையிலிருந்து வெளியேறி கவிழ்ந்தபோது காரின் இருக்கையிலிருந்து இரண்டு வயது குழந்தை வெளியே விழுந்போதிலும் பெரிய காயம் எதுவுமின்றி அக்குழந்தை உயிர் தப்பியது. எனினும் அக்காரின் முன்புற இருக்கையில் அமர்ந்திருந்த 34 வயது Norfadilah Ismail இறந்தார். அந்த காரை ஓட்டிய அப்பெண்ணின் கணவர் காயம் எதுவுமின்றி உயிர் தப்பினார். இதனிடையே அவர்களது காரை மோதிய மற்றொரு மைவி காரில் இருந்த நான்கு ராணுவ வீரர்களும் காயம் அடையவில்லை என கம்பார் மாவட்ட போலீஸ் தலைவர் சூப்பிரிடென்டன் Mohd Nazri Daud தெரிவித்தார்.

 Tags
baby

died

mother

of myvi

Survived

thrown out


REE திருட்டு தொடர்பில் கைதுச் செய்யப்பட்ட சீன ஆடவரின் அடையாளத்தை வெளியிடுங்கள் ; சனுசியை கேட்டுக் கொண்டார் சைபுடின்

செபராங் ஜெயா, ஜூலை 17 – கெடா, சிக்கிலுள்ள, புக்கிட் எங்காங் பாதுகாக்கப்பட்ட வனப் பகுதியில், REE எனப்படும் அரியவகை மண் கூறுகள் திருடப்பட்ட சம்பவம் தொடர்பில், கைதுச் செய்யப்பட்டதாக கூறப்படும் சீன நபரின் அடையாளத்தை, கெடா மந்திரி பெசார் டத்தோ ஸ்ரீ முஹமட் சனுசி மாட் நோர் வெளியிட வேண்டுமென கேட்டுக் கொள்ளப்பட்டுள்ளார்.

அந்த அந்நிய நாட்டு நபர், சுற்றுலா பயண அனுமதியை பயன்படுத்தி நாட்டிற்குள் நுழைந்தது, கண்டுபிடிக்கப்பட்டுள்ளதாக உள்துறை அமைச்சர் டத்தோ ஸ்ரீ சைபுடின் நசுத்தியோன் இஸ்மாயில் தெரிவித்தார்.

அதோடு, அந்நபர் கெடா மந்திரி பெசார் கழகத்தில் பணியாற்ற சிறப்பு விசா அனுமதியை பெற்றிருப்பதால், அது தொடர்பில் பதிலளிக்க வேண்டிய முழு பொறுப்பும், கடப்பாடும் சனுசிக்கு இருப்பதாக சைபுடின் சொன்னார்.

முன்னதாக, REE திருட்டுக்கும் மாநில மந்திரி பெசார் கழகத்திற்கும் தொடர்பு இல்லை என சனுமி கூறியிருந்தார்.

எனினும், மாநில மந்திரி பெசார் கழகத்தின் அனுமதியை பெற்ற அந்நிய நபர் ஒருவரே அந்த திருட்டு தொடர்பில் கைதுச் செய்யப்பட்டுள்ளார்.

அதனால், சனுசியின் அந்த முரண்பட்ட கூற்றுகள் தொடர்பிலும், கைதுச் செய்யப்பட்டவர் யார் என்பது குறித்தும் கேள்விகள் எழுந்துள்ளன.

 Tags
dedah identiti lelaki China

ditahan berkaitan REE

Saifuddin minta Sanusi


பேருந்தை ஓட்டியவாறு கைப்பேசியைப் பயன்படுத்திய ஓட்டுநர் தேடப்படுகிறார்

கோலாலம்பூர், ஏப்ரல் 2 – பேருந்தை ஓட்டியவாறு கையில் கைப்பேசியைப் பயன்படுத்திய ஓட்டுநர் , போலிசிடம் சரணடையுமாறு போக்குவரத்து போலீஸ் கேட்டுக் கொண்டுள்ளது .

விசாரணைக்கு உதவ அருகிலுள்ள மாவட்ட போக்குவரத்து போலீஸ் நிலையம் அல்லது எந்தவொரு போலீஸ் நிலையத்திலும் சரணடையுமாறு அந்த ஓட்டுநர் கேட்டுக் கொள்ளப்பட்டுள்ளார்.

சமூக வலைத்தளங்களில் வைரலாகியிருக்கும் அந்த பேருந்து ஓட்டுநரின் செயல், பேருந்தில் இருந்த பயணிகள் மட்டுமல்ல, இதர வாகனமோட்டிகளுக்கும் ஆபத்தை ஏற்படுத்தும் வகையில் அமைந்துள்ளதாக , போக்குவரத்து அமலாக்க புலனாய்வு துறை தெரிவித்தது.

பினாங்கிலிருந்து ஈப்போவிற்கு சென்று கொண்டிருந்த பேருந்தில் பயணித்த பயணி ஒருவர் , ஓட்டுநரின் அந்த ஆபத்தான செயலை காணொளியில் பதிவு செய்திருந்தார்.

 Tags
ask the driver

bus while

Take the

The Police

to surrender

using the phone


கார் – லோரி  விபத்தில்  இருவர் கருகி மரணம்

குவந்தான், ஜன 15- Jalan Jerantut – Temerloh சாலையின் 28 -ஆவது கிலோமீட்டரில்  Kampung Datuk Sharif Ahmad பிரதான சாலையில் மணல் ஏற்றியிருந்த லோரியும் ஒரு காரும் சம்பந்தப்பட்ட விபத்தில், அக்காரில் பயணம் செய்த இருவர் கருகி மாண்டனர். தெமர்லோவிலிருந்து ஜெராண்டுட்டிற்கு சென்று கொண்டிருந்த அக்கார் மற்றொரு வாகனத்தை முந்திச்செல்ல முயன்றுபோது எதிரே வந்த லோரியில் மோதியது. அக்காரில் ஏற்பட்ட தீயினால் அதன் ஓட்டுனரும் இருக்கையில் அமர்ந்திருந்த மற்றொரு 35 வயது ஆடவரும் கருகி மாண்டதாக தெமர்லோ போலீஸ் தலைவர் Mohd Azhar Mohd Yusoff வெளியிட்ட அறிக்கையில் தெரிவித்தார்.

 Tags
2 burned

car-lorry collision

death


தாய்லாந்தின்   பிரபல நடிகையான   திருநங்கை  வர்த்தகரை கரம் பிடிக்கிறார்

பேங்காக்,. பிப் 22 – தாய்லாந்தின் மிகவும் அழகான திருநங்கை என்ன பெயர் குறிப்பிடப்பட்ட பிரபல மாடலும், நடிகையுமான Poyd Treechada தமது காதலரான Oak என்ற வர்த்தகரை நிச்சயம் செய்யவிருப்பதாக இம்மாத தொடக்கத்தில் அறிவித்திருந்தார்.

அந்த செய்தி ஊடகங்களின் கவனத்தை பெரிதும் கவர்ந்தது. யர் திருமண நாளுக்கு முந்தைய விருந்தில் கலந்துகொண்ட புகைப்படங்களை நடிகை Poyd தமது Instagram சமூக வலைத் தளத்தில் வெளியிட்டிருந்தார். பேங்காக்கிலுள்ள ஐந்து நட்சத்திர ஹோட்டலில் நடைபெற்ற அந்த விருந்தில் 20 பேர் மட்டுமே கலந்துகொண்டனர். அந்த தம்பதியரின் திருமணம் மார்ச் 1ஆம் தேதி நடைபெறவிருக்கிறது. தாய்லாந்தின் பல பிரபலங்கள் அந்த தம்பதியருக்கு தங்களது திருமண வாழ்த்துக்களை தெரிவித்துக் கொண்டனர்.

2014ஆம் ஆண்டு நடைபெற்ற திருநங்கையர்களுக்கான அனைத்துலக அழகிப் போட்டியில் வெற்றி பெற்ற Poyd

Hongkong கின் The white Storm மற்றும் From Vegas To Macau போன்ற திரைப்படங்களில் நடித்துள்ளார்.

 Tags
actress Poyd Treechader

from bachelor party

shares pic with fiance

Thai transgender


‘அந்த வீடியோவுக்கும் எனக்கும் எந்த சம்பந்தமும் இல்லை’ ; கூறுகிறார் சனுசி

அலோர் ஸ்டார், ஆகஸ்ட்டு 30 – கடந்த வாரம் ஜொகூரில் தம்மை வரவேற்க பெரிகாத்தான் நேஷனல் பெரிய அளவிலான கொண்டாட்ட நிகழ்ச்சி எதையும் ஏற்பாடு செய்யவில்லை என்பதை, கெடா மந்திரி பெசார் டத்தோ ஸ்ரீ முஹமட் சனுசி மாட் நோர் உறுதிப்படுத்தியுள்ளார்.

எனவே, தம்மை வரவேற்பதை காட்டும் வைரலான வீடியோ உண்மையில்லை என சனுசி கூறியுள்ளார்.

கெடா மாநில மந்திரி பெசாருக்கு வரவேற்பு எனும் வார்த்தைகளை உள்ளடக்கி, அந்த வீடியோ வெளியிடப்பட்டிருந்தாலும், அதற்கும் தமக்கும் தொடர்பு இல்லை எனவும், அந்த வீடியோவை இதற்கு முன் தாம் பார்த்ததில்லை எனவும் சனுசி தெளிவுப்படுத்தினார்.

அதனால், டிக் டொக் சமூக ஊடகத்தில் வைரலாகியிருக்கும் அந்த வீடியோ மீதான விசாரணையை, தாம் போலீசாரிடமே விட்டு விடுவதாகவும் அவர் குறிப்பிட்டார்.

முன்னதாக, ஜொகூரில் சனுசிக்கு பெரிய அளவில் வரவேற்பு நிகழ்ச்சி ஏற்பாடு செய்யப்பட்டதாக கூறப்படுவதை, கடந்த திங்கட்கிழமை, மாநில போலீஸ், மறுத்திருந்தது.

அதே சமயம், வைரலான அந்த வீடியோ, ஜூலை 15-ஆம் தேதி, தலைநகர், மெர்டேக்கா சதுக்கத்தில் நடைபெற்ற நிகழ்ச்சியின் போது ஒளிப்பதிவுச் செய்யப்பட்டது என அது கூறியிருந்ததும் குறிப்பிடத்தக்கது.

 Tags
'Video tersebut

paut dengan saya'

Sanusi

tak ada sangkut


கிளந்தான்  மந்திரிபெசாராக  முகமட்  நஸ்ருடின்  பதவியேற்றார்

கோலாலம்பூர், ஆக 15- கிளந்தானின் 9ஆவது மந்திரிபெசராக Mohamad Nassuruddin Daud இன்று பதவி உறுதிமொழி எடுத்துகொண்டார். 58 வயதுடைய Mohd Nassurudin மேன்மை தங்கிய கிளந்தான் சுல்தான் முகமட் முன்னிலையில் குபாங் கிரியான் இஸ்தானாவில் இன்று மாலை மணி 5.30 அளவில் பதவி உறுதிமொழி எடுத்துக்கொண்டார். Temanan சட்டமன்ற உறுப்பினர் Mohamed Fadzil Hassan துணை மந்திரிபுசாராக பதவி உறுதிமொழி எடுத்துக்கொண்டார். இம்முறை பெர்சத்து கட்சியின் சட்டமன்ற உறுப்பினர் கிளந்தான் ஆட்சிக்குழு உறுப்பினராகவும் நியமிக்கப்படுவார் என தெரிவிக்கப்பட்டது.

 Tags
angkat sumpah

hari ini

kelatan MB


ஆட்சிக் கலைப்புக்கு  சிலாங்கூர்  தயாராகிறது-   அலுவலகங்களைக்  காலி செய்யும்  ஆட்சிக்குழு  உறுப்பினர்கள்

ஷா ஆலம், ஜூன் 4 – சிலாங்கூர் மாநில ஆட்சிக்குழு உறுப்பினர்கள் சிலர் மாநில அரசு தலைமைச் செயலகத்தில் உள்ள தங்கள் அலுவலகங்களை காலி செய்யத் தொடங்கியுள்ளனர் என்ற தகவலை மந்திரி பெசார் டத்தோஸ்ரீ அமிருடின் ஷாரி நேற்று உறுதிப்படுத்தினார். தேர்தலுக்கு முன் குறிப்பாக, பதவிக்காலம் முடியும் போது ஆட்சிக்குழு உறுப்பினர்கள் இத்தகைய நடவடிக்கையை மேற்கொள்வது வழக்கமான ஒன்றாகும் என அவர் சொன்னார்.

வழக்கமாக நானும் அதைத்தான் செய்வேன். மாநில சட்டமன்றத்தை கலைக்கும் போது நாங்களும் உடைமைகளை அப்புறப்படுத்துவோம். இதற்குப் பிறகு திட்டமிடப்பட்டதை நிறைவேற்றுவது மட்டுமே அவர்களின் கடமை. புதிய கொள்கைகள் எதையும் அமல்படுத்த முடியாது என்றார் அவர்.இதன் பின்னர் எல்லோரும் தேர்தல் வேலைகளில் தீவிரமாக ஈடுபடவுள்ளதோடு களத்தில் இறங்கி பிரசாரத்திலும் ஈடுபடுவார்கள் என்று அவர் தெரிவித்தார்.

மாநில சட்டமன்றத்தைக் கலைப்பதற்கான தேதியைத் தீர்மானிக்க மேன்மை தங்கிய சிலாங்கூர் சுல்தான் ஷராபுதீன் இட்ரிஸ் ஷா அல்ஹாஜ் அவர்களைச் சந்திப்பதற்கான அனுமதிக்காக தாம் காத்திருப்பதாக கூறிய அமிருடின், சட்டமன்றத்தைக் கலைக்க இன்னும் 23 தினங்கள் மட்டுமே எஞ்சியுள்ளன என்றார்.

 Tags
for dissolution

Governing body

members vacating

offices

Selangor prepares


அனைத்து இன மக்கள் மீதும்  கவனம்  செலுத்துவேன் சிலாங்கூர்  மந்திரிபுசார் – அமிருடின் ஷாரி   கூறுகிறார்

கோலாலம்பூர், ஆக 29 – அண்மையில் ஆறு மாநிலங்களில் நடைபெற்ற தேர்தல்களில் மலாய்க்காரர்களின் ஆதரவை பெறுவதில் தோல்வி கண்டபோதிலும் அவர்களது ஆதரவை பெறுவதற்காக சிலங்கூர் அரசாங்கம் அவர்கள் மீது மட்டும் முழுமையாக கவனம் செலுத்தாது. மாறாக இன பாகுபாடு இன்றி அனைத்து குடிமக்களும் நியாயமாக நடத்தப்படுவதை ஆளும் பக்காத்தான் ஹராப்பான் மற்றும் தேசிய முன்னணி கூட்டணி உறுதிப்படுத்தும் என சிலாங்கூர் மந்திரிபெசார் Amiruddin Shari தெரிவித்திருக்கிறார். மந்திரிபெசரான தாம் மலாய்க்காரர் மற்றும் முஸ்லீமாக இருந்தாலும் சீனர்கள், இந்தியர்கள்,கடசான்கள் மற்றும் Dusunகள் என அனைத்து மக்களின் நலன்கள் மீதும் கவனம் செலுத்துவேன் என அவர் கூறினார். அனைவருக்குமே தாம் மந்திரிபெசார் என Amiruddin தெரிவித்தார்.

ரோயல் லேக் கிளப்பில் சிலாங்கூர் இந்திய நிர்வாக அதிகாரிகளின் சங்கத்தை தொடக்கிவைத்து பேசியபோது அவர் இதனைத் தெரிவித்தார். எனினும் இந்திய விவகாரங்கள் மந்திரிபெசார் அலுவலகத்தின் பொறுப்பிற்கு கீழ் இருந்துவருவதாகவும் இதற்கு முன் அதனை மாநில ஆட்சிக்குழு உறுப்பினர் கவனித்து வந்ததாகவும் அவர் கூறினார். பல்வேறு சமூக நல திட்டங்கள், இரண்டு தொழில்முனைவர் திட்டங்கள், ஆவணங்கள் இல்லாதவர்களுக்கான அடையாளக் கார்டு பதிவு, தமிழ்ப் பள்ளிகள் மற்றும் ஆலயங்களுக்கான உதவிகளும் இந்திய சமூகத்திற்கான மாநில அரசாங்கத்தின் உதவும் முயற்சிகளில் அடங்கும் என அவர் கூறினார். அதோடு மலாய்க்காரர் அல்லாதாரின் ஆதரவு குறித்து பக்காத்தான் ஹராப்பான் உறுப்பினர்கள் அலட்சியமாக இருந்துவிடக்கூடாது என்றும் மலாய்க்காரர் அல்லாதரின் வாக்குகளில் 1 % விழுக்காடு திரும்பினாலும் அரசாங்கத்தின் நிலைமைக்கு பாதிப்பு ஏற்பட்டுவிடும் என அமிருடின் நினைவுறுத்தினார்.

 Tags
pledges fair play despite needing Malay votes

Selangor MB


மாற்றான் மகளுக்கு பாலியல் தொல்லை, மனைவியை  தாக்கி காயப்படுத்திய ஆடவன் ; நீதிமன்ற குற்றச்சாட்டை எதிர்நோக்கியுள்ளான்

பேராக்கில், 13 வயது மாற்றான் மகளுக்கு பாலியல் தொல்லை கொடுத்தது தொடர்பில், வேலையில்லா ஆடவன் ஒருவனுக்கு எதிராக, இன்று தைப்பிங் செஷன்ஸ் நீதிமன்றத்தில் இரு குற்றச்சாட்டுகள் சுமத்தப்பட்டன.

எனினும், தமக்கு எதிரான அந்த குற்றச்சாட்டுகளை மறுத்து, அந்த 24 வயது ஆடவன் விசாரணை கோரினான்.

இவ்வாண்டு, மே 24-ஆம் தேதி, அதிகாலை மணி 1.30 வாக்கில், கமுண்டிங்கிலுள்ள, வீடொன்றிலும்; மே 27-ஆம் தேதி,இரவு மணி ஒன்பது வாக்கில், தைப்பிங்கிலுள்ள, பேரங்காடி ஒன்றின் முன்புறத்திலும் அவன் அக்குற்றங்களை புரிந்ததாக நீதிமன்றத்தில் தெரிவிக்கப்பட்டது.

குற்றம் நிரூபிக்கப்பட்டால், 20 ஆண்டுகளுக்கு மேற்போகாத சிறைத்தண்டனையும், பிரம்படிகளும் விதிக்கப்படலாம்.

அவ்வாடனை உத்தரவாத்தின் பேரில் விடுவிக்க நீதிமன்றம் மறுத்துவிட்ட வேளை; இவ்வழக்கு விசாரணை ஜூலை நான்காம் தேதி செவிமடுக்கப்படும்.

இவ்வேளையில், மனைவியை தாக்கி காயம் விளைவித்த மற்றொரு குற்றச்சாட்டையும் அவ்வாடவன் எதிர்நோக்கியுள்ளான்.

 Tags
injuring wife

of sexually assaulting

stepdaughter

Unemployed accused


பாஸ் தலைவராக ஹடி அவாங் மீண்டும் போடடியின்றி தேர்ந்தெடுக்கப்படலாம்

கோலாலம்பூர், செப் 28 – பாஸ் கட்சியின் தலைவரான அப்துல் ஹடி அவாங் மீண்டும் போட்டியின்றி தேர்ந்தெடுக்கப்படலாம் எதிர்ப்பார்க்கப்படுகிறது. அடுத்த மாதம் நடைபெறும் கட்சித் தேர்தலில் அவரை எதிர்த்து எவரும் போட்டியிடும் சாத்தியம் இல்லையென கெடா மந்திரிபெசார் சனுசி னோர் தெரிவித்தார். அப்துல் ஹடி அவாங்கை எதிர்த்து எவரும் போட்டியிட விரும்பவில்லை. எனவே அவர் தொடர்ந்து கட்சித் தலைவராக நீடிக்கும் வாய்ப்பு இருப்பதாக அலோஸ்டாரில் நடைபெற்ற செய்தியாளர் கூட்டத்தில் சனுசி கூறினார்.

 Tags
Hadi

likely to be reelected

pas president unopposed

Says Sanusi


அதிகாரத்தில்  நீடித்திருப்பதற்காக மற்றவர்களின்  முதுகில்   அம்னோ  சவாரி  செய்யக்கூடாது   –  துங்கு ரசாலி

கோலாலம்பூர், ஜன 29 – அதிகாரத்தில் நீடித்திருப்பதற்காக மற்றவர்களின் முதுகில் அம்னோ நீண்ட காலம் சவாரி செய்துகொண்டிருக்கக்கூடாது என அக்கட்சியின் மூத்த தலைவர்களில் ஒருவரான துங்கு ரசாலி ஹம்சா தெரிவித்திருக்கிறார். 15ஆவது பொதுத் தேர்தலில் கட்சிக்கு ஏற்பட்ட மோசமான தோல்வியினால் அம்னோவில் உருமாற்றம் செய்ய வேண்டியது அவசியமாகும் என குவா மூசாங் அம்னோ டிவிசன் தலைவருமான துங்கு ரசாலி கூறினார். வலுவான கட்சியாக அம்னோ எழுச்சிபெற வேண்டும் என அவர் கேட்டுக்கொண்டார். அதிகாரத்தில் தொங்கிக் கொண்டிருப்பதாற்காக அல்லது செல்வாக்கிற்காக மற்ற தரப்புக்களை அம்னோ நம்பியிருக்கக்கூடாது. அதிகமான மலேசியர்களைக் கொண்ட கட்சியாகவும் அம்னோ திகழ்வதால் அக்கட்சி தனது தனித்துவத்தை இழந்துவிடக்கூடாது என்றும் துங்கு ரசாலி வலியுறுத்தினார்.

 Tags
Ku Li

Tengku Razaleigh

umno


இடி மின்னலுடன் கூடிய அடை மழை ; இன்று மாலை தொடங்கி புதன்கிழமை வரை நீடிக்கும்

இன்று தொடங்கி வரும் புதன்கிழமை வரை, நாட்டிலுள்ள பெரும்பாலான மாநிலங்களில் இடி மின்னலுடன் கூடிய அடை மழை பெய்யுமென வானிலை ஆய்வுத் துறை கணித்துள்ளது.

குறிப்பாக, மாலை மற்றும் இரவு நேரங்களில் அடை மழை பெய்யும் என கூறப்படுகிறது.

வானிலை ஆய்வுத் துறையின் அந்த கணிப்பை, NADMA – பேரிடர் நிர்வாக நிறுவனம் தமது முகநூலில் பகிர்ந்துள்ளது.

குறிப்பாக, இன்று காலை சரவாக்கில், காபிட், மேரி, லிம்பாங் ஆகிய இடங்களிலும், சபாவில், தாவாவ், சண்டகான், கூடாட், லிம்பாங் ஆகிய இடங்களிலும் மழை பெய்யும். எனினும் தீபகற்ப மலேசியாவில் மழை பெய்யாது என கணிக்கப்பட்டிருந்தது.

மாலையில், பேரா, பெர்லீஸ், கெடா, பினாங்கு, கிளந்தான், திரங்கானு, பஹாங் ஆகிய மாநிலங்களிலும், சரவாக்கில், கூச்சிங், செரியான், சமராஹான், ஸ்ரீ அமான், பெதோங், சரிகெய், சிபு, மூக்கா, காபிட், பிந்துலு ஆகிய பகுதிகளிலும், சபாவில், தாவாவ், சண்டகான், கூடாய் ஆகிய இடங்களிலும் இடி மின்னலுடன் கூடிய அடை மழை பெய்யும்.

இரவில், கிளந்தான், திரங்கானு, பஹாங், சபா , சரவாக் ஆகிய மாநிலங்களில் மழை தொடருமென வானிலை ஆய்வுத் துறை கணித்துள்ளது.

நாளை காலை பேராக்கில் ஓர் இரு இடங்களில் மட்டுமே மழை பெய்யும் வேளை ; மாலையில் பெர்லீஸ், பேரா, கெடா,பினாங்கு, கிளந்தான், திரங்கானு, பஹாங், சபா, சரவாக் ஆகிய மாநிலங்களிலும், இரவில் கிளந்தான், திரங்கானு, பஹா, சபா, சரவாக் ஆகிய மாநிலங்களிலும் அடை மழை பெய்யும் என கணிக்கப்பட்டுள்ளத்.

புதன்கிழமை காலை பேராக்கில் சில இடங்கள் உட்பட திரங்கானு, ஜொகூர், சபா ஆகிய மாநிலங்களில் மழை பொழியும் வேளை ; மாலையில், பேராக், கிளந்தான், திரங்கானு, பஹாங், சிலாங்கூர், நெகிரி செம்பிலான், ஜொகூர், சபா ஆகிய மாநிலங்களிலும், இரவில், கிளந்தான், திரங்கானு, பஹாங், சரவாக், சபா, சிலாங்கூர் புறநகர் பகுதிகள், நெகிரி செம்பிலான், ஜொகூர் ஆகிய மாநிலங்களில் மழை தொடர்ந்து பெய்யும் என கணிக்கப்பட்டுள்ளது.

 Tags
evening in most

in the afternoon

of the state

Showers

through

Thunderstorms

Wednesday


குடியிருப்புப் பகுதியில் உணவு தேடி திரியும் யானைகள்

பஹாங்கில், உணவு தேடி யானைகள் வீடமைப்பு பகுதிகளில் நுழைவது வழக்கமாகியுள்ளது. குறிப்பாக, தெமர்லோவிலுள்ள, கெமாசுல் தோட்ட, வன அலுவலக வீடமைப்பு பகுதியில், அழையா விருந்தாளியாக உணவு தேடி நேற்று 15 யானைகள் கூட்டமாக புகுந்தது அப்பகுதி மக்களை அதிர்ச்சியில் ஆழ்த்தியது. மாலை மணி 6.50 வாக்கில் அந்த யானைக் கூட்டம் வீடமைப்பு பகுதியில் புகுந்தது. இதற்கு முன், இரவு நேரங்களில் மட்டுமே உணவு தேடி குடியிருப்புப் பகுதியில் நடமாடி வந்த யானைகள், பகலில் அங்கு வருவது இதுவே முதல் முறையென அப்பகுதி குடியிருப்பாளர் ஒருவர் தெரிவித்தார். சுமார் 20 நிமிடங்களுக்கு, உணவு தேடி குடியிருப்புப் பகுதியில் சுற்றி திரிந்த யானைகள், பின்னர் அங்கிருந்து வெளியேறி மீண்டும் கெமாசுல் பாதுகாக்கப்பட்ட வனப் பகுதியில் நுழைந்து காணாமல் போனதாக தெரிவிக்கப்பட்டது. எனினும், அதே நாளன்று இரவு மணி பத்து வாக்கில், மீண்டும் அந்த யானைக் கூட்டம் குடியிருப்புப் பகுதியில் நுழைந்ததாக கூறப்படுகிறது.

 Tags
areas

elephants

food

residential

search

wandering


மெக்ஸிகோவில் தேவாலய கூரை இடிந்து விழுந்ததில் எழுவர் மரணம்

மெக்ஸிகோ அக் 2 – மெக்ஸிகோவில் தேவாலய கூரை இடிந்து விழுந்ததில், எழுவர் மரணமுற்ற வேளை 10 பேர் படுகாயம் அடைந்தனர்.

பாப்டிஸ்ம் பிரார்த்தனை நடந்து கொண்டிருந்த போது கூரை இடிந்து விழுந்ததாகவும், தேவாலயத்தில் மொத்தம் எத்தனை பேர் இருந்தார்கள் என்பது தெரியவில்லை எனவும் உள்நாட்டு பொது பணித்துறை அறிவித்திருக்கிறது.

கட்டடித்தின் கட்டமைப்பில் உள்ள கோளாறினால்தான் கூரை இடிந்து விழுந்தது என பொது பணித்துறை தெரிவித்திருக்கிறது.

 Tags
10 cedera

7 maut

bumbung gereja roboh

mexico


சுங்கை கோங் ஆற்றில் டீசல் கசிவு ; உடனடி நடவடிக்கையில் சீர்செய்தது LUAS

சிலாங்கூர், ஷா ஆலாம், சுங்கை கோங் ஆற்றில், டீசல் கசிவால் ஏற்பட்டதாக நம்பப்படும் துர்நாற்றத்தை, ரோந்து நடவடிக்கை வாயிலாக கண்டறிந்து, உடனடியாக சரிசெய்தது LUAS – சிலாங்கூர் நீர் நிர்வாக வாரியம்.

நேற்று பிற்பகல் மணி 1.30 வாக்கில், 24 மணி நேரமும் ரோந்து பணியில் ஈடுபட்டு வரும், LUAS-சின் அதிரடி படை அந்த தூய்மைக்கேட்டை கண்டறிந்ததாக, மாநில ஆட்சிக்குழு உறுப்பினர் ஹீ லோய் சியான் தெரிவித்தார்.

சம்பவ இடத்திலிருந்து சுமார் 150 மீட்டர் தூரத்தில், ஆற்றின் கரையோரத்தில் நிறுத்தி வைக்கப்பட்டிருந்த மண்வாரி இயந்திரத்திலிருந்து டீசல் கசிவு ஏற்பட்டது கண்டறியப்பட்டது.

அதனை தொடர்ந்து, நீர் சுத்திகரிப்பும், விநியோகமும் தடைபடாமல் இருப்பதை உறுதிச் செய்ய, அந்த மண்வாரி இயந்திரத்தை உடனடியாக அங்கிருந்து அகற்ற உத்தரவு பிறபிக்கப்பட்டதோடு, மாசடைந்த ஆற்று நீரை சுத்தம் செய்யும் நடவடிக்கைகளும் மேற்கொள்ளப்பட்டதாக,ஹீ லோய் சியான் சொன்னார்.

சிலாங்கூர் அரசாங்கம், LUAS உதவியுடன், நீர் விநியோகம் தடையின்றி சீராக இருப்பதை உறுதிச் செய்ய, முழுக் கடப்பாட்டுடன் செயல்பட்டு வருவதையும் அவர் சுட்டிக் காட்டினார்.

 Tags
effects in

of diesel pollution

Sungai Gong

Widespread patrol


நாட்டிற்குள் அதிகமான மின்சார கார்கள் இறக்குமதி செய்யப்படும்

கோலாலம்பூர், பிப் 19 – மக்கள் வாங்கும் சக்திக்கு உட்பட்ட மேலும் அதிகமான மின்சார கார்கள் நாட்டிற்குள் இறக்குமதி செய்வதை , அனைத்துலக வாணிப தொழிலியல் அமைச்சு ஊக்குவித்துள்ளது.

இவ்வாண்டு இரண்டாம் காலாண்டில், ஒரு லட்சத்து 20 ஆயிரம் ரிங்கிட் குறைந்த விலையிலான மின்சார கார்கள் நாட்டில் இறக்குமதி செய்யப்பட்டிருப்பதாக, அவ்வமைச்சின் துணை தலைமைச் செயலாளர் Norazman Ayub தெரிவித்தார்.

இவ்வேளையில் , அரசாங்கம் மின்சார கார்களை மின்னேற்றம் செய்வதற்காக 10,000 மின்னூட்ட வசதிகளை ஏற்படுத்துமென அவர் கூறினார்.

மின்னூட்ட நிலையங்களை அமைப்பதற்காக PLUS போன்ற நெடுஞ்சாலை குத்தகை நிறுவனங்களுடன் அரசாங்கம் ஒத்துழைக்குமென அவர் குறிப்பிட்டார்.

 Tags
electric vehicles

More affordable

will be brought in


கொலை நிகழந்த இடத்தில்  தொலைக்காட்சி செய்தியாளர் சுட்டுக்கொலை

ஒர்லான்டோ, பிப் 23 – அமெரிக்காவில் புளோரிடா, ஒர்டலாண்டோவுக்கு அருகே கொலை நிகழ்ந்த இடத்தில் தகவல்களை நேயர்களுக்கு தெரிவித்துக்கொண்டிருந்த தொலைக்காட்சி நிருபரையும் , புகைப்படக்காரரையும் துப்பாக்கிக்காரன் சுட்டான். அந்த சம்பவத்தில் தொலைக்காட்சி செய்தியாளர் மரணம் அடைந்த வேளையில் மற்றொருவர் காயம் அடைந்தார். இந்த சம்பவத்திற்குப் முன் 19 வயதுடைய சந்தேகப் பேர்வழி ஒருவனை போலீசார் கைது செய்தனர். அந்த சந்தேகப் பேர்வழி இதறகு முன் இரண்டு இடங்களில் துப்பாக்கிச் சூடு தாக்குதலை மேற்கொண்டதில் 9 வயது சிறுமியையும் மற்றொரு 20 வயது மதிக்கத்தக்க பெண்ணும் உயிரிழந்ததாக போலீஸ் அதிகாரி John Mina தெரிவித்தார்.

 Tags
fatally shot

Florida TV journalist

on a murder scene

while reporting


சொந்த அல்லது அண்டை வீட்டிற்கு முன் வாகனங்களை நிறுத்துவது குற்றமாகும் – MBPG கூறுகிறது

ஜொகூர் பாரு, அக்டோபர் 5 – அக்டோபர் இரண்டாம் தேதி தொடங்கி, சொந்த அல்லது அண்டை வீட்டிற்கு முன், பொது வாகனங்களை நிறுத்துவதைத் தடை செய்யும் உத்தரவை, பாசிர் கூடாங் மாநகர் மன்றம் வெளியிட்டுள்ளது.

அந்த உத்தரவை மீறும் தரப்பினருக்கு எதிராக, 1987-ஆம் ஆண்டு சாலை போக்குவரத்து சட்டம், பாசிர் கூடாங் ஊராட்சி மன்றத்தின் போக்குவரத்து – பார்க்கிங் விதிகள் உட்பட மேலும் சில சட்டங்களிக்கு கீழ் நடவடிக்கை எடுக்க முடியுமென, பாசிர் கூடாங் நகராண்மைக் கழகத் தலைவர் ஓர் அறிக்கையின் வாயிலாக தெரிவித்தார்.

குற்றம் நிரூபிக்கப்பட்டால் 500 ரிங்கிட்டிலிருந்து ஈராயிரம் ரிங்கிட் வரையில் அபராதம் விதிக்க அச்சட்டங்கள் வகைச் செய்கின்றன.

தங்கள் வீட்டிற்கு முன் அடிக்கடி வாகனங்கள் நிறுத்தப்படுவதாகவும், அது நல்லிணக்கமற்ற சூழலை ஏற்படுத்துவதாகவும் வீட்டு உரிமையாளர்கள் வழங்கிய புகாரின் அடிப்படையில் பாசிர் கூடாங் நகராண்மைக் கழகம் அந்த கடுமையான நடவடிக்கையை எடுத்துள்ளது.

 Tags
MBPG

Parking kenderaan depan rumah sendiri atau jiran

satu kesalahan


1MDB   சொத்துக்களில்   70 விழுக்காடு  திரும்ப மீட்கப்பட்டுவிட்டது

கோலாலம்பூர், மார்ச் 7 – 1 MDB சொத்துக்களில் 70 விழுக்காடு சொத்துக்கள் மற்றும் நிதி திரும்ப மீட்கப்பட்டு விட்டது. அவற்றின் மதிப்பு 28.93 பில்லியன் ரிங்கிட்டிற்கு இணையான மதிப்பை கொண்டதாகும். வெளிநாடுகளில் பல்வேறு இடங்களில் உள்ள எஞ்சிய 30 விழுக்காடு சொத்துக்கள் மற்றும் நிதியை மீட்பதற்கான செயல் திட்டங்களில் மலேசிய ஊழல் தடுப்பு ஆணையம் ஈடுபட்டு வருவதாக அதன் தலைமை ஆணையர் Azam Baki தெரிவித்தார். வெளிநாடுகளில் உள்ள 1 எம்.டி.பி மற்றும் அதன் நிதிகளை திரும்ப மீட்கும் முயற்சியை நாங்கள் நிறுத்தப்போவதில்லையென இன்று M.A.C.C தலைமையகத்தில் நடைபெற்ற செய்தியாளர் கூட்டத்தில் Azam Baki தெரிவித்தார்.

 Tags
1MDB

70% of

assets recovered

says MACC chief


கண்கள் கட்டுப்பட்ட நிலையில்  பொருட்களை அடையாளம் காட்டும் திறமையில்  மகிழம்பூ  தமிழ்ப்பள்ளி  மாணவி  புனிதமலர்

ஈப்போ, செப் 17- பேரா மகிழம்பூ தமிழ்ப்பள்ளியில் 4 ஆம் வகுப்பு வகுப்பு மாணவி புனிதமலர் தனது கண்கள் கட்டப்பட்ட நிலையில் பொருட்களை அடையாளம் காட்டும் அபார திறனை காட்டி தொடர்ந்து சாதனை படைத்து வருகிறார். இந்த சாதனையை புரிந்து வரும் பத்து வயது மாணவியான புனிதமலர் ராஜசேகரன் எனும் அம்மாணவி ஆசியா அவுட்ஸ்டான்டிங் சைல்ட் ல்ட் விருது பெற ( Asia Outstanding Child Award ) இந்தியா செல்லவிருக்கிறார்.

இந்த மாணவியின் கண்கள் கட்டப்பட்ட நிலையில் ஒரு பொருளின் நிறம் , பண நோட்டுகளின் எண்கள், 50 நாடுகளுடைய கொடிகளை அடையாளம் காணும் அபார திறமையை வெளிப்படுத்தி சாதனை படைத்து வருகிறார். மலேசிய சாதனை புத்தகத்திலும் ( Amazing Malaysia Book of Record) மாணவி புனிதமலரின் சாதனை பெயர் இடம்பெற்றுள்ளது என்பது குறிப்பிடத்தக்கது.

கண்களை கட்டிக்கொண்டு சதுரங்க காய்களை அடுக்கி சாதனை செய்ததின் வழி கின்னஸ் உலக சாதனை புத்தகத்தில் ( Guinness world record ) அவர் இடம் பெற்றார். ஆசியா அவுட்ஸ்டான்டிங் சைல்டு விருது பெற ( Asia Outstanding Child Award ) பெற வரும் டிசம்பர் மாதம் 3 ஆம் தேதி , புனிதமலர் தமிழகம் திருச்சிக்கு செல்லவிருக்கிறார்.

இம்மாணவி தமிழம் செல்ல ஈப்போவில் உள்ள சித்தி ஆயிஷா நகைக் கடையின் உரிமையாளர் டத்தோ முகமட் அனுவார் இப்ராஹிம் இரண்டு விமான டிக்கெட்டுக்கான செலவுத் தொகையை வழங்கினார்.இம்மாணவி தொடர்ந்து உலக அளவில் புகழ்பெறவேண்டும் என்று வாழ்த்துகளை அவர் தெரிவித்துக்கொண்டார்.ஈப்போ வட்டாரத்தில் உள்ள தமிழ்ப்பள்ளிகளின் தேவைகளுக்கு தம்மால் முடிந்த உதவிகளை செய்து வருவதாகவும் தமது நிறுவனம் தொடர்ந்து சேவையை வழங்கும் என்று குறிப்பிட்டார்.

இதனிடையே ( Achievers Mind Academy) நினைவாற்றல் பயிற்சி ஒன்றை நான்கு மாத காலமாக அதன் பயிற்றுனர் மாஸ்டர் அழகன் கோவிந்தன் மூலம் தமது மகள் மேற்கொண்டதாக புனித மலரின் பெற்றோர் ராஜசேகர் சிவசங்கரி தம்பதியர் தெரிவித்தனர். மகிழம்பூ தமிழ்பள்ளியின் தலைமையசிரியர் மு. கோகிலவாணி உந்துதலால் புனிதமலர் இப்பயிற்சியை கலந்துக்கொண்டு தனது திறமையை வளர்த்துக்கொண்டதாக அவர்கள் தெரிவித்தனர்.

இவ்வேளையில் பள்ளி நிர்வாகம், ஆசிரியர்கள், பெற்றோர் ஆசிரியர் சங்கம், ஆகியோரின் ஒத்துழைப்பும் மணவியின் வெற்றிக்கு அடித்தளமாக அமைந்துள்ளது.

 Tags
Punithamalar

Tamil school student


பாராங்கத்தியுடன் பெண்ணின்  கைப்பையை  அபகரித்த ஆடவனுக்கு போலீஸ் வலைவீச்சு

கிள்ளான், பிப் 18 – முகக் கவசம் அணிந்திருந்த நிலையில் கையில் பாராங் கத்தியுடன் ஒரு பெண்ணின் கைப்பையை ஆடவன் ஒருவன் அபகரிக்கும் காணொளி சமூக வலைத்தளங்களில் பகிரப்பட்டதைத் தொடர்ந்து அவனை போலீசார் தேடி வருகின்றனர். நேற்று காப்பாரில் தமது காருக்குள் ஏறுவதற்கு அப்பெண் சென்று கொண்டிருந்தபோது இந்த கொள்ளைச் சம்பவம் நடந்துள்ளதாக வட கிள்ளான் மாவட்ட போலீஸ் தலைவர் Khairi Shafie வெளியிட்ட அறிக்கை ஒன்றில் தெரிவித்துள்ளார்.

அந்த பெண்ணின் கைப்பையை அபகரிப்பதற்கு முன் தலையில் தொப்பி அணிந்திருந்த நிலையில் முகத்தை மூடியிருந்த அந்த ஆடவன் Honda City காரிலிருந்து இறங்குவதையும் அந்த காணொளியில் பார்க்க முடிகிறது. பாதிக்கப்பட்ட பெண்ணும் பொதுமக்களில் ஒருவனும் அந்த சந்தேகப் பேர்வழியுடன் போராடியபோதிலும் அந்த நபர் அவர்களிடமிருந்து தப்பி தனது காரில் ஏறி தப்பிச் சென்றான் . இது குறித்து போலீஸ் விசாரணை மேற்கொண்டு வருவதாக Khairi Shafie தெரிவித்தார்.

 Tags
Police are hunting men

who robbed

women with machete


MYAirline இடைக்கால CEO பதவி விலகல் ; விமானங்களை திரும்ப ஒப்படைக்குமாறு கோரிக்கை

கோலாலம்பூர், அக்டோபர் 16 – MYAirline நிறுவனத்தின் இடைக்கால தலைமை செயல்முறை அதிகாரி ஸ்டூவர்ட் கிராஸ் (Stuard Cross) பதவி விலகுவதாக அறிவித்துள்ளார்.

அதே நேரத்தில், MYAirline விமான நிறுவனம், தனது ஒன்பது ஏர்பஸ் (Airbus) A320 விமானங்களை, அதன் குத்தகைதாரர்களிடம் திரும்ப ஒப்படைக்குமென எதிர்ப்பார்க்கப்படுகிறது.

இந்நிலையில், MYAirline விமான நிறுவனம், தற்காலிகமாக அதன் இடைக்கால பொறுப்பாளர் டத்தோ ஸ்ரீ அசாருடின் அப்துல் ரஹ்மான் தலைமையின் கீழ் செயல்படுமென அறிவிக்கப்பட்டுள்ளது.

MYAirline விமான நிறுவனத்தின் பணியாளர்கள் அனைவரும் இன்னும் முழு வேலையில் இருப்பதாகவும், அவர்களில் யாரும் இதுவரை ஊதியம் இல்லாத விடுப்பில் செல்லுமாறு பணிக்கப்படவில்லை எனவும், கடந்த சனிக்கிழமை, ஓர் அறிக்கையின் வாயிலாக அசாருடின் கூறியிருந்தார்.

MYAirline விமான சேவைகள் நிறுத்தப்பட்டதிலிருந்து, Airbus A320 விமானங்களை திரும்ப ஒப்படைக்குமாறு, அதன் எட்டு குத்தகையாளர்கள் தொடர்ந்து வலியுறுத்தி வருவதாக கூறப்படுகிறது.

2022-ஆம் ஆண்டு, டிசம்பர் முதலாம் தேதி, முதல் முறையாக சேவையைத் தொடங்கிய குறைந்த கட்டண விமான சேவை நிறுவனமான MYAirline, ஓராண்டு கூட இன்னும் நிறைவடையாத நிலையில், பெரும் நிதிச் சிக்கலை எதிர்கொண்டுள்ளது.

இவ்வேளையில், MYAirline நிறுவனம் தனது சேவை உரிமத்தை புதுப்பிக்க விண்ணப்பித்ததா என்பது தெளிவாக தெரியவில்லை என தொழில்துறையினர் கூறியுள்ளனர்.

 Tags
ask for return

interim CEO

lessors

MYAirline's

of aircraft

resigns


ஹோம்ஸ்தே’ நீச்சல் குளத்தில் மூழ்கி ; ஐந்து வயது சிறுவன் உயிரிழந்தான்

சுங்கை பெசார், ஆகஸ்ட்டு 31 – “ஹோம்ஸ்தே” (Homestay) தங்குமிடத்திலுள்ள, பொழுது போக்கு நீச்சல் குளத்தில் குளித்துக் கொண்டிருந்த, ஐந்து வயது சிறுவன் ஒருவன் நீரில் மூழ்கி உயிரிழந்தான்.

உடனடியாக அருகிலுள்ள சிகிச்சை மையத்திற்கு கொண்டு செல்லப்பட்ட போதும், அச்சிறுவன் உயிரிழந்து விட்டதை மருத்துவ அதிகாரிகள் உறுதிப்படுத்தினர்.

நேற்று மாலை மணி 5.05 வாக்கில், அச்சிறுவனின் தந்தையான 36 வயது ஆடவர், தனது நான்கு பிள்ளைகளையும், சம்பந்தப்பட்ட ஹோம்ஸ்தேவிற்கு உல்லாசமாக நீந்தி விளையாட அழைத்துச் சென்ற போது, அச்சம்பவம் நிகழ்ந்ததை, சபாக் பெர்னம் மாவட்ட போலீஸ் தலைவர் டெபுடி சுப்ரிடெண்டன் காலிட் முஹமட் உறுதிப்படுத்தினார்.

குளித்து விட்டு உடலை சுத்தம் செய்ய சென்ற போது, அச்சிறுவனை காணாமல் தோடிய அவ்வாடவர், அவன் சுயநினைவை இழந்த நிலையில், பெரியவர்கள் குளிக்கும் நீச்சல் குளத்தில் கிடப்பதை கண்டுள்ளார்.

உடனடியாக மீட்டு முதலுதவி வழங்கிய போதும், அவனை காப்பற்ற முடியாமல் போனதாக கூறப்படுகிறது.

அச்சம்பவம், 2001-ஆம் ஆண்டு சிறார் சட்டத்தின் கீழ் விசாரிக்கப்படுகிறது.

 Tags
Kanak-kanak 5 tahun

lemas di kolam

renang inap desa


துண்டிக்கப்பட்ட மாடல் அழகியின் தலை ‘சூப்’ பானையில்  கண்டெடுக்கப்பட்டது

ஹங் காங், பிப் 27 – உடல் துண்டு துண்டாக கூறு போடப்பட்டு பயங்கரமாக கொலை செய்யப்பட்ட ஹங்காங் மாடல் அழகியின் , தேடப்பட்டு வந்த தலைப் பகுதி, சூப் உணவு சமைக்கப்பட்டிருந்த இரு பெரிய பானைகளில் கண்டெடுக்கப்பட்டது.

அந்த பெரியா பானைகளில், மனிதனின் உடல் என நம்பப்படும் சிறு துண்டுகளாக வெட்டப்பட்ட இறைச்சியுடன், கேரட், பச்சை முள்ளங்கி போன்றவற்றைக் கொண்டு சூப் வைக்கப்பட்டிருந்தது.

அதை எடுத்து சென்று சோதனையிட்ட அதிகாரிகள் , உள்ளே தலையின் பாகத்தை கண்டு அதிர்ச்சியடைந்தனர்.

இதனிடையே அந்த படுகொலை தொடர்பில், ஹங்காங் போலிசார் Abby Choi எனப்படும் அந்த மாடல் அழகியின் முன்னாள் கணவர், முன்னாள் மாமனார் உட்பட ஐவரைக் கைது செய்தனர்.

 Tags
Abby Choi

arrested

Hong Kong socialite

in soup pot

severed head of

suspect’s lover


குடியிருப்பு பகுதியில் சுற்றி திரிந்த சிங்கம் ; பீதியில் உரைந்த மக்கள்

இஸ்லாமாபாத், ஆகஸ்ட்டு 31 – பாகிஸ்தான், கராச்சி நகரிலுள்ள, குடியிருப்பு பகுதி ஒன்றில், சுற்றி திரிந்த சிங்கத்தால், சுற்று வட்டார மக்கள் பீதியில் உரைந்தனர்.

கராச்சியில், இவ்வாண்டு பதிவுச் செய்யப்பட்டிருக்கும் இரண்டாவது சம்பவம் அதுவாகும்.

20 மாத ஆண் சிங்கம், கராச்சி குடியிருப்பு பகுதிகளில், சுமார் இரண்டு மணி நேரத்திற்கும் கூடுதலாக சுற்றி திரிந்ததாக, போலீசார் தெரிவித்தனர்.

எனினும், கார் நிறுத்துமிடம் ஒன்றில், அந்த சிங்கத்தை சுற்றி வளைத்த, வனவிலங்கு அதிகாரிகள் அதனை பாதுகாப்பாக பிடித்தனர்.

தற்சமயம் அந்த சிங்கம், கராச்சி வனவிலாங்கா பூங்காவிடம் ஒப்படைக்கப்பட்டுள்ள வேளை ; அதன் உரிமையாளருக்கு எதிராக சட்ட நடவடிக்கை எடுக்கப்பட்டுள்ளது.

குற்றம் நிரூபிக்கப்பட்டால், ஒரு லட்சம் அமெரிக்க டாலர் வரையிலான அபராதமும், மூன்றாண்டுகள் வரையிலான சிறைத் தண்டனையும் விதிக்கப்படலாம்.

பாக்கிஸ்தானில், சிறிய அளவில் வனவிலங்கு பூங்காக்களை அமைக்க அந்நாட்டு சட்டம் அனுமதி வழங்கினாலும், குடியிருப்புப் பகுதிகளில், சிங்கள், புலி போன்ற கொடிய விலங்குகளை வளர்ப்பது குற்றமாகும்.

கடந்த பிப்ரவரி மாதம், இதே போல குடியிருப்புப் பகுதியில் சுற்றித் திரிந்த சிறுத்தையை பிடிக்க பல மணி நேரம் ஆனது குறிப்பிடத்தக்கது.

 Tags
cetus panik

di kawasan perumahan

Singa terlepas


அம்னோவிலிருந்து அதிகமானோர்  விலகுவார்களா?  அனுவார் மூசாவின்  கூற்றை   நோராய்னி  நிராகரித்தார்

கோலாலம்பூர், மே 17 – ஞாயிற்றுக்கிழமை நடைபெற்ற ஒற்றுமை அரசாங்கத்தின் மாநாட்டின்போது DAP உறுப்பினர்கள் புத்ரா உலக வர்த்தக மையத்திலுள்ள Dewan Merdeka மண்டபத்திற்கு வந்ததைத் தொடர்ந்து அம்னோவிலிருந்து அதிகாமானோர் விலகுவார்கள் என அக்கட்சியின் முன்னாள் தலைவர்களில் ஒருவரான டான்ஸ்ரீ அனுவார் மூசா கூறியிருப்பதை அம்னோ மகளிர் பிரிவின் தலைவி டத்தோஸ்ரீ டாக்டர் Noraini Ahmad நிராகரித்துள்ளார்.

மாறாக ஒற்றுமை அரசாங்கம் அமைக்கப்பட்ட விவகாரத்தையும் DAP தலைவர்கள் Dewan Merdekaவுக்கு வந்ததையும் ஆக்கப்பூர்வமாக பார்க்க வேண்டும் என அவர் தெரிவித்தார்.

அன்றைய தினம் DAP தலைவர்கள் வந்தபோது அங்கிருந்து அம்னோ தலைவர்கள் எவரும் எழுந்து வெளியேறவில்லை. அம்னோ மற்றும் பக்காத்தான் ஹராப்பான் ஆகிய ஒவ்வொரு கட்சியும் வலுவுடன் இருப்பதாக அவர் தெரிவித்தார். அதே போன்று சரவாக் GPS கூட்டணியும் தனது பலத்தில் இருப்பதையும் Noraini சுட்டிக்காட்டினார். எதையும் தவறான கண்ணோட்டத்தில் பார்க்காமல் ஆக்கப்பூர்வமாக கவனிக்கும்படி அவர் கேட்டுக்கொண்டார்.

 Tags
Ahli Umno

Dewan Merdeka

Kalir Party

Masood

Noraini Nabi Tagawan

top


Xinjiang மாநிலத்தை வலுவான நிலநடுக்கம் உலுக்கியது

சீனா, ஜன 30- Xinjiang மாநிலத்தை, ரிக்டர் அளவைக் கருவியில் 6.1-ஆக பதிவான வலுவான நிலநடுக்கம் உலுக்கியது.

உள்நாட்டு நேரப்படி காலை மணி 7.49 வாக்கில் அந்த நிலநடுக்கம் உணரப்பட்டதாக, சீன நிலநடுக்கம் மையம் தெரிவித்தது.

50 கிலோமீட்டர் ஆழத்தில் அந்த நிலநடுக்கம் மையமிட்டிருந்தது.

எனினும், அச்சம்பவத்தில் ஏற்பட்ட உயிருடற் சேதம் குறித்த தகவல் எதுவும் வெளியிடப்படவில்லை.

 Tags
A strong earthquake

hit Xinjiang


உயிரைக் காப்பாறிய மனிதருடன் ஆழமான நட்பை ஏற்படுத்திய நாரை

உத்தர பிரதேசம், பிப் 25 – நாய் , பூனை என பல செல்லப் பிராணிகள் மனிதர்களின் இணைபிரியா தோழர்களாக மாறியிருக்கின்றன.

ஆனால், நாரை ஒன்று மனிதரை விட்டுப் பிரியாமல் நட்புடன் இருக்கும் சம்பவம் பலரை நெகிழ வைத்திருக்கின்றது.

உத்தரப் பிரதேசம், அமேதி தொகுதியைச் சேர்ந்த மொஹமட் அரீஃப் என்பவர் , ஓராண்டுக்கு முன்பு , சாலை ஓரத்தில் காயமடைந்து கிடந்த நாரையின் உயிரைக் காப்பாற்றினார். அதற்குப் பிறகு மொஹமட்டுக்கும் அந்த நாரைக்கும் இடையில் நட்பு ஆழமானது .

எங்குச் சென்றாலும் மொஹம்மட்டை அந்த நாரை பின்தொடர்ந்து செல்லும். அதுபோன்று மோட்டார் சைக்கிளில் மொஹமட் செல்ல, அந்த நாரை பறந்தவாறு பின் தொடர்ந்து செல்லும் காணொளி சமூக வலைத்தளத்தில் பகிரப்பட்டு வைரலாகியிருக்கிறது.

 Tags
bird after

saving its life

UP man Befriends


சீ போட்டி  மலேசியாவுக்கான  முதல் இரு  தங்கப் பதக்கங்களை  கராத்தே மூலம்  ஷாமலாராணி  பிரேம் குமார்  வென்றனர்.

நொன் பென், மே 7 – கம்போடியாவில் நடைபெற்றுவரும் சீ விளையாட்டுப் போட்டியில் கராத்தே வீராங்கனை C. ஷாமலாராணி மலேசி யாவுக்கான முதல் தங்கப் பதக்கத்தை வென்று பெருமை சேர்த்தார், அவர் 50 கிலோகிரேமிம் எடைக்கும் குறைந்த பெண்களுக்கான குமித்தே பிரிவின் இறுதிச் சுற்றில் உலகப்போட்டியின் வெற்றியாளரான பிலில்பின்ஸின் Junna Tukii யை வீழ்த்தி தங்கப் பதக்கத்தை வென்றார். அதன் பின் ஆண்களுக்கான 55 கிலோகிரேமிற்கும் குறைந்த எடைப் பிரிவில் மலேசியாவுக்கான இரண்டாவது தங்கப் பதக்கத்தை S. Prem kumar பெற்றார். அவர் இறுதிச் சுற்றில் தாய்லாந்தின் Chanphet

Sethapongகை வீழ்த்தினார்.

 Tags
bags Malaysia's first

Malaysia Karate Squad

Sharamalarani and Prem Kumar

two gold from


வயிற்று  வலியினால்   நஜீப்  வழக்கு  ஒத்திவைப்பு

கோலாலம்பூர், மே 9 – இன்று நடைபெறவிருந்த நஜீப் ரசாக்கிற்கு எதிரான 1எம்.டி.பி குற்றவியல் தொடர்பான வழக்கு விசாரணை ஒத்திவைக்கப்பட்டது. வயிற்று வலியினால் நீண்ட நேரம் அமர்ந்திருக்கவோ அல்லது நிற்கவோ முடியாததால் நஜீப் நீதிமன்ற விசாரணையில் பங்கேற்ற முடியாத நிலை ஏற்பட்டதால் அவருக்கு இன்றும் நாளையும் கோலாலம்பூர் மருத்துவமனை மருத்துவ விடுப்பு வழங்கியுள்ளதாக காஜாங் சிறைச்சாலையின் மருத்துவ அதிகாரி டாக்டர் Haffiz Hoshni தெரிவித்தார். நேற்று இரவு முதல் வயிற்று போக்கினால் நஜீப் அவதிப்பட்டதைத் தொடர்ந்து அவர் கோலாலம்பூர் மருத்துமனைக்கு செல்லும்படி கேட்டுக்கொள்ளப்பட்டார்.

 Tags
Najib in hospital

with stomach ailment . court told


அம்னோ பொதுப் பேரவைக்கு அரசாங்க ஆதரவு  கட்சிகள் அழைக்கப்படாது

கோலாலம்பூர், ஜன 9- இம்மாதம் 11 –  ஆம் தேதி தொடங்கி 14 – ஆம் தேதிவரை நடைபெறும் அம்னோ பொது பேரவையில் அம்னோ மற்றும் அதன் தோழமை கட்சிகளைத் தவிர ஒற்றுமை அரசாங்கத்தில் இடம் பெற்றுள்ள கட்சிகள் மற்றும் இதர கட்சிகளின் தலைவர்கள் எவருக்கும் அழைப்பு விடுக்கப்படாது என அக்கட்சியின் தலைமைச் செயலாளர் Ahmad Maslan தெரிவித்திருக்கிறார். வெளிநாடுகளின் தூதர்களுக்குக்கூட இம்முறை அழைப்பு விடுப்பதில்லை என அண்மையில் அம்னோ உச்ச மன்றத்தில் முடிவு செய்யப்பட்டதாக அவர் கூறினார். அம்னோ பொதுப் பேரவையில் கலந்து கொள்ளும்படி ஒற்றுமை அரசாங்கத்தின் உறுப்பினராக இருக்கும் கட்சிகளின் தலைமைச் செயலாளர்களுக்கு அழைப்பு விடுக்கப்படும் என இதற்கு முன் அம்னோ தலைவர் அகமட் ஸாஹிட் ஹமிடி கூறியிருந்ததாக தகவல்கள் வெளியாகின. அம்னோ பொதுப் பேரவையில் கலந்துகொள்வதற்கான அழைப்பு எதனையும் தாம் இன்னும் பெறவில்லையென பிரதமர் டத்தோஸ்ரீ அன்வார் இப்ராஹிம் நேற்று கூறியிருந்தார்.

 Tags
did not

government party

invite

partners

PAU 2022

umno


MACC அழைத்ததற்கான காரணம் தெரியவில்லை ; கூறுகிறார் ஜப்ரூல்

ஊழல் தடுப்பு ஆணையம் தமக்கு அழைப்பு விடுத்திருப்பதை, தெங்கு டத்தோ ஸ்ரீ ஜப்ரூல் தெங்கு அப்துல் அசிஸ் உறுதிப்படுத்தினார்.

எனினும், எந்த வழக்கு தொடர்பில் வாக்குமூலம் அளிக்க தமக்கு அந்த அழைப்பு விடுக்கப்பட்டுள்ளது என்பது தெரியவில்லை என, அனைத்துலக வாணிப தொழிலியல் அமைச்சரான அவர் குறிப்பிட்டார்.

கோவிட்-19 பெருந் தொற்றுக்கு பின், நாட்டின் பொருளாதார வளர்ச்சியை உந்தச் செய்யும் நோக்கில், முன்னாள் பிரதமர் டான் ஸ்ரீ முஹிடின் யாசின் தலைமைத்துவத்தின் கீழ் ஜானா விபாவா திட்டம் அறிமுகம் கண்டது.

எனினும், அத்திட்டத்தில் நிகழ்ந்த ஊழல் தொடர்பில், முஹிடின் விசாரணைக்கு அழைக்கப்பட்டதை, ஊழல் தடுப்பு ஆணையர் அசாம் பாக்கி உறுதிப்படுத்தியிருந்தார்.

 Tags
MACC has called him

unsure of reason

Zafrul says


100 கிலோகிராம் Barbel விழுந்தது ; ஆடவர் நசுங்கி உயிரிழந்தார்

பெய்ஜிங், செப்டம்பர் 18 – சீனாவில், 100 கிலோகிராம் பார்பெல் விழுந்ததில், 25 வயது ஆடவர் ஒருவர் கழுத்து உடைந்து பரிதாபமாக உயிரிழந்தார்.

அச்சம்பவம் தொடர்பான 29 வினாடி காணொளி வைரலானதை அடுத்து, அது பலரது கவனத்தைப் பெற்றது.

உடற்பயிற்சி நிலையத்தில், பழு தூக்கும் நடவடிக்கையில் ஈடுபட்டிருந்த ஜாங் எனும் அந்த ஆடவர், 100 கிலோகிராம் எடை கொண்ட பார்பெல்லைத் தூக்க முடியாமல் திணறும் காட்சிகள் அந்த காணொளியில் இடம் பெற்றுள்ளது.

இரு புறங்களிலும், தலா 50 கிலோகிராம் பழு சேர்க்கப்பட்டிருந்த அந்த பார்பெல் திடீரென ஜாங்கின் நெஞ்சில் விழுந்து பின்னர் உருண்டு சென்று கழுத்தை நெருக்குகிறது.

அந்த பார்பெல் பிடியிலிருந்து தப்ப, ஜாங் சுமார் 25 வினாடிகள் போராடுகிறார். எனினும், பின்னர் அவருக்கு மூச்சுத் திணறல் ஏற்படுகிறது.

சுமார் ஒரு நிமிடத்திற்கு பின்னரே ஜாங்கின் நிலையை உணரும் அருகில் இருந்தவர்கள், அவருக்கு உதவ ஓடி வருகின்றனர்.

உடனடியாக மருத்துவமனைக்கு கொண்டு செல்லப்பட்ட அவர், இறந்து விட்டதை பின்னர் மருத்துவ அதிகாரிகள் உறுதிப்படுத்தினர்.

அதிக எடை கொண்ட பார்பெல்லை ஜாங் ஏன் தூக்க முயன்றார் என்பது தெரியவில்லை. போலீஸ் விசாரணையை தொடங்கியுள்ளது.

கடந்த ஜூலையில், இந்தோனேசியா, பாலியில், இதே போல அதிக எடையிலான பார்பெல்லை தூக்க முயன்ற உடற்பயிற்சியாளர் ஒருவர் கழுத்து உடைந்து உயிரிழந்தார் என்பது குறிப்பிடத்தக்கது.

 Tags
dihempap barbel 100 kg

Lelaki maut


கணவரின் மரணத்திற்கு ‘கூகுள் மேப்’ தான் காரணம்; வழக்கு தொடுத்த மனைவி

வாஷிங்டன், செப்டம்பர் 23 – அமெரிக்காவில், அலிசியா பாக்ஸன் எனும் பெண் ஒருவர் தனது கணவரின் மரணத்துக்குக் கூகுள் மேப்ஸ் (Google Maps) தான் காரணம் எனக் கூறி, தொழிநுட்ப ஜாம்பவான் ஆன அந்நிறுவனத்திற்கு எதிராக வழக்கு தொடுத்துள்ளார்.

கடந்தாண்டு செப்டம்பர் மாதம், அலிசியாவின் கணவர் பிலிப் பாக்ஸ்சன் செலுத்திய கார் சேதமடைந்த பாலத்திலிருந்து ஆற்றில் விழுந்ததில், அவர் நீரில் மூழ்கி உயிரிழந்தார்.

நோர்த் கெரோலைனாவிலுள்ள அந்த பாலம் சுமார் பத்தாண்டுகளுக்கு முன்னரே இடிந்து விழுந்து விட்டது.

எனினும், கூகுள் மேப்ஸ்-சில் அந்த விவரம் எதுவும் புதுப்பிக்கப்படவில்லை.

47 வயது பிலிஸ் அப்பகுதிக்கு சென்றது அதுவே முதல் முறை என்பதால், பாலம் இடிந்த தகவல் எதுவும் அவருக்கு தெரியாது.

அதனால், இருள் சூழ்ந்த இரவு நேரத்தில், கூகுள் மேப்ஸ் வழிகாட்டுதலுடன் அந்த பாலத்தில் பயணித்த பிலிப்ஸ் ஆற்றில் விழுந்து உயிரிழந்தாக அலிசியா கூறியுள்ளார்.

அதனால், அலட்சியமாக செயல்பட்டு தனது கணவரின் இறப்பிற்குக் காரணமாக இருந்த கூகுள் மேப்ஸ் நிறுவனத்துக்கு எதிராக அலிசியா வழக்கு தொடுத்துள்ளார்.

GPS திசைகளுக்குப் பொறுப்பானவர்கள், எப்படி மனித உயிரை உட்படுத்திய விவகாரத்தில் இவ்வளவு அலட்சியமாக இருக்க முடியும் என்பது தமக்கு விளங்கவில்லை எனவும் அலிசியா தனது மனுவில் கேள்வி எழுப்பியுள்ளார்.

இவ்வேளையில், அலிசியாவின் குடும்பத்தாருக்கு அனுதாபங்களைத் தெரிவித்துக் கொண்டுள்ள கூகுள் நிறுவனம், அந்த வழக்கைப் பரிசீலிப்பதாக கூறியுள்ளது.

 Tags
Google Maps

kemalangan

maut

saman

Waris mangsa


1,300 தொழிலாளர்களை பணி நீக்கம் செய்கிறது Zoom

சன் பிரான்சிஸ்கோ, பிப் 9 – கோவிட் பெருந்தொற்று காலத்தின்போது மிக பிரபலமான Zoom நிறுவனம், கிட்டத்தட்ட தனது 1,300 தொழிலாளர்களை, அதாவது மொத்த தொழிலாளர்களில் 15 விழுக்காட்டினரை வேலை நிறுத்தம் செய்யவிருக்கின்றது.

அதோடு தனது இவ்வாண்டு வருமானத்தில் 98 விழுக்காடு சம்பள குறைப்பை எடுத்துக் கொள்ள விருப்பதாகவும் அந்நிறுவனத்தின் தலைமை செயல்முறை அதிகாரி Eric Yuan கூறியிருக்கிறார்.

கோவிட் பெருந்தொற்று காலத்தில், அலுவலக வேலைகள், நீதிமன்ற வழக்குகள், கற்றல் கற்பித்தல் போன்ற நடவடிக்கைகள் Zoom -மில் அதிகம் மேற்கொள்ளப்பட்ட போது, அந்நிறுவனம் அதன் தொழிலாளர்களின் எண்ணிக்கையை 3 மடங்காக அதிகரித்தது.

ஆனால் தற்போது பயனீட்டாளர்கள் Zoom -மை பயன்படுத்துவது குறைந்து வருவதாக , Eric Yuan குறிப்பிட்டார்.

 Tags
1300 employees

laid off

Zoom has


‘எல்லைகள் இல்லாத பூனை’ ; 140 மைல் தூரம் சாகசப் பயணத்தை முடித்துக் கொண்டு பாதுகாப்பாக வீடு திரும்பிய அதிசயம்

பிரிட்டனில், பல மைல் தூரம் வரை, “அலைந்து திரிந்து” சுற்றுப் பயணச் சாகசங்களை புரிவதில் பெயர் பதித்துள்ளது சோக்ஸ் (Sox) எனும் பூனை ஒன்று.

“அதற்கு எல்லையே இல்லை. லண்டன் செல்லும் இரயிலில் அது ஏறாத வரை எங்களுக்கு நிம்மதி” என்கிறார் சோக்ஸ்சின் உரிமையாளரான ஜெசிகா ரோ.

இதற்கு முன் பல முறை, பள்ளிகள், அலுவலகங்கள், நீச்சல் குளம், அமசோன் டெலிவரி டிரக், இரவு விடுதி, கெபாப் கடை உட்பட பல்வேறு இடங்களில் இருந்து சாக்ஸை தாம் கண்டிபிடித்து அழைத்து வந்த அனுபவத்தையும், ஜெசிகா பகிர்ந்து கொண்டார்.

அதனால், அண்மையில் பெண் ஒருவரின் வாகனத்தில் சோக்ஸ் ஏறி சென்றதாக கூறப்பட்ட போது, ஜெசிகா முதலில் அதனை பெரிதாக எடுத்துக் கொள்ளவில்லை.

எனினும், தமது செல்லப்பிராணி ஏறிச் சென்ற கார், Herne Bay நகரிலிருந்து, 70 மைல் தூரத்தில் அமைந்திருக்கும் Whitstable நகருக்கு சென்றுவிட்டதாக கூறப்பட்ட போது அவர் அதிர்ந்து போனார்.

ஆனால், வியக்கத்தக்க வகையில், எப்படி சென்றதோ, அதே போல மற்றொருவரின் காரில் சோக்ஸ் 140 மைல் தூர பயணத்தை முடித்துக் கொண்டு பாதுகாப்பாக வீடு திரும்பிய சம்பவம், தம்மை ஆச்சரியத்தில் ஆழ்த்தியதாக ஜெசிகா குறிப்பிட்டுள்ளார்.

சோக்ஸ்சின் பயண சாகசங்களை பதிவிட, முகநூல் அகப்பக்கம் ஒன்றை ஜெசிகா தொடங்கியுள்ளார்.

அந்த முகநூல் வாயிலாக சோக்ஸ்சை பின் தொடரும் நபர் ஒருவர், கடந்த செவ்வாய்கிழமை அதன் இருப்பிடத்தை தேடிச் சென்று, சோக்ஸை மீட்டு வந்து ஜெசிகாவிடம் ஒப்படைத்ததாக கூறப்படுகிறது.

 Tags
after jumping

in two cars

travels 70 miles

Whitstable cat


அதிகமாக டிக் டோக்கை பயன்படுத்தும் நாடுகளின் பட்டியலில் மலேசியாவுக்கு 19வது இடம்

உலகில் அதிக அளவில் Tik Tok பயணர்களை கொண்ட நாடுகளின் பட்டியலில் மலேசியா 19வது இடத்தில் இருகிறது. மலேசியாவில் 32 மில்லியன் மக்கள் தொகையில் டிக் டோக்கை பயன்படுத்தும் மக்களின் எண்ணிக்கை 20 மில்லியனாகும்.

இவ்வாண்டு ஏப்ரல் மாதம் வரை எடுக்கப்பட்ட புள்ளி விவரம்படி அமெரிக்கா 116 மில்லியன் பயனர்களுடன் முதலிடத்தில் உள்ளது.

அதற்கு அடுத்த நிலையில் இருக்கும் இந்தோனேசியாவில் 113 மில்லியன் பேர் Tik Tok தளத்தை தொடர்ந்து பின்பற்றி வருகின்றனர்.

இந்த பட்டியலில் தென்அமெரிக்க நாடாக பிரேசில் 85 மில்லியன் பயனர்களுடன் மூன்றாவது இடத்தில் உள்ளது.

அடுத்ததாக 62 மில்லியன் பயனர்களுடன் மெக்சிக்கோ நான்காவது இடத்திலும் 51 மில்லியன் பயனர்களுடன் ரஷ்யா 5ஆவது இடத்தலும் இருக்கின்றன.

 Tags
countries

with the most Tik Tok


அமெரிக்காவில்   மீண்டும் சோகம் பள்ளியில்  துப்பாக்கிச் சூடு மாணவர்கள் உட்பட  அறுவர் மாண்டனர்

நேஸ்வில், மார்ச் 28 – அமெரிக்காவில் Tennessee யில் தனியார் கிறிஸ்துவ பள்ளியில் 28 வயதுடைய பெண்மணி ஒருவர் நடத்திய துப்பாக்கி சூட்டு தாக்குதலில் மூன்று மாணவர்கள் உட்பட அறுவர் கொல்லப்பட்டனர். சம்பவம் நடந்த இடத்திற்கு விரைந்த போலீசார் தாக்குதல் நடத்திய பெண்ணை சுட்டுக்கொன்றனர். பெரும்பாலும் தொடக்கப்பள்ளி மாணவர்கள் பயின்று வந்த அந்த பள்ளியில் மேற்கொள்ளப்பட்ட இந்த துப்பாக்கிச் சூடு தாக்குதல் அமெரிக்கர்களிடையே அதிர்ச்சியை ஏற்படுத்தியுள்ளது. அமெரிக்க பள்ளிகளில் அடுத்தடுத்து தொடர்ந்து மேற்கொள்ளப்பட்டுவரும் துப்பாக்கிச் சூடு தாக்குதல் பெற்றோர்களிடையே பெரும் அச்ச உணர்வை ஏற்படுத்தியுள்ளது.

 Tags
3 adults

at christian school

dead 3 children

in Tennesee

Woman Shoots


போலீசுக்கே அபராதமா ? ; மாற்றுதினறாளிகளுக்கான வாகன நிறுத்துமிடத்தில் மோட்டார் சைக்கிளை நிறுத்தியதால் கிடைத்த தண்டனை

தலைநகரில், மாற்றுத்திறனாளிகள் வாகன நிறுத்துமிடத்தில் மோட்டார் சைக்கிளை நிறுத்திச் சென்ற, கோலாலம்பூர் போக்குவரத்து குற்றப்புலனாய்வு – விசாரணை பிரிவு அதிகாரி ஒருவருக்கு அபாரதம் விதிக்கப்பட்டது.

முன்னதாக, அச்சம்பவம் தொடர்பான காணொளியும், புகைப்படங்களும், @nanmanjoi8715 எனும் ட்விட்டரில் வைரலானதை தொடர்ந்து, விசாரணை மேற்கொள்ளப்பட்டது.

அதன் வாயிலாக, கடந்த திங்கட்கிழமை, காலை மணி 11.30 வாக்கில், பெட்டாலிங் ஜெயாவிலுள்ள, அடுக்குமாடி குடிருப்பு வளாகத்தில், போலீஸ் படையின் சின்னத்தை கொண்ட, ஹோண்டா ST 1300 ரக மோட்டார் சைக்கிள் ஒன்றை, அங்கு பணியில் இருந்த பாதுகாவலர் ஒருவர் பூட்டி வைத்தது தெரிய வந்ததாக, பெட்டாலிங் ஜெயா போலீஸ் தலைவர் அசிஸ்டன் கமிஸ்னர் முஹமட் பாக்ருடின் அப்துல் ஹமிட் தெரிவித்தார்.

அச்சம்பவத்தை தொடர்ந்து, சம்பந்தப்பட்ட அதிகாரிக்கு அபராதம் விதிக்கப்பட்டதையும் பார்ரூடின் உறுதிப்படுத்தினார்.

போக்குவரத்து விதிமுறைகளை பின்பற்ற தவறும் தரப்பினர் யாராக இருந்தாலும், பாரபட்சம் இன்றி அவர்களுக்கு எதிராக கட்டாயம் நடவடிக்கை எடுக்கப்படும் எனவும் அவர் சொன்னார்.

 Tags
fined for parking

motorcycle in a disabled

parking lot

Traffic policeman


ரவுஃப்  மலாக்காவின் புதிய முதலமைச்சர் வேட்பாளர்  ; சாஹிட் உறுதிப்படுத்தினார்

கோலாலம்பூர், மார்ச் 30 – மலாக்காவின் புதிய முதலமைச்சருக்கான வேட்பாளராக Tanjung Bidara சட்டமன்ற உறுப்பினர் Ab Rauf Yusoh முன்மொழியப்பட்டிருப்பதை, அம்னோ தலைவர் டத்தோ ஶ்ரீ அஹ்மாட் சாஹிட் ஹமிடி உறுதிப்படுத்தினார்.

முன்னதாக, புதிய முதலமைச்சர் நாளை பதவியேற்கவிருப்பதாக மாநில அரசாங்கச் செயலாளர் Zaidi Johari தெரிவித்திருந்தார்.

அந்த பதவியேற்பு சடங்கு நாளை மதியம் மணி 3.00-க்கு, மாநில யங் டி பெர்துவா ( Yang DiPertua ) அலுவலகத்தின் , Dewan Sri Utama மண்டபத்தில் நடைபெறுமென அவர் குறிப்பிட்டார்.

2021 நவம்பர் 20 – இல் நடைபெற்ற அம்மாநிலத் தேர்தலில், தேசிய முன்னணி மிகப் பெரிய வெற்றியைப் பெற்றதை அடுத்து, அம்மாநில தலைமைத்துவ மாற்றம் தொடர்பில் அதிகம் பேசப்பட்டது.

மாநிலத் தேர்தலில் ஒற்றுமை அரசாங்கம் அமைக்கப்பட்டதைத் தொடர்ந்து, மலாக்கா அரசாங்க நிர்வாகத்தில் மாற்றம் நிகழுமென சாஹிட் கடந்த மார்ச் 27 –ஆம் தேதி உறுதிப்படுத்தியிருந்தார்.

 Tags
Chief Minister

for the new

of Malacca

Rauf is

the candidate


மலேசியர்களுக்கான குடியுரிமை  மனுக்களை  பரிசீலிப்பதில்  தத்து எடுக்கப்பட்ட குழந்தைகள் –  சுதந்திரத்திற்கு முன்  பிறந்தவர்கள்  விவகாரத்திற்கு  முன்னுரிமை

சிரம்பான், ஏப் 14 – மலேசியர்களுக்காக குடியுரிமை விண்ணப்பங்களை பரிசீலிப்பதில் தத்து எடுக்கப்பட்ட பிள்ளைகள் மற்றும் சுதந்திரத்திற்கு முன்னர் பிறந்தவர்கள் விவகாரத்திற்கு உள்துறை அமைச்சு முன்னுரிமை வழங்கவிருக்கிறது. தத்து எடுக்கப்பட்ட பிள்ளைகளில் 133,436 பேர் குடியுரிமைக்காக மனு செய்திருப்பதை உள்துறை அமைச்சர் டத்தோஸ்ரீ Saifuddin Nasution Ismail தெரிவித்தார். அவர்களது மனுக்கள் மீது கூடுதல் கவனம் செலுத்தப்பட வேண்டியுள்ளது. அப்போதுதான் கல்வி மற்று சுகாதார வசதிகளை அவர்கள் பெறுவதற்கான வாய்ப்பை உருவாக்க முடியும் என அவர் சுட்டிக்காட்டினார். இதுதவிர சுதந்திரத்திற்கு முன்னதாக பிறந்தவர்களிடமிருந்து சுமார் 3,000 மனுக்கள் பெறப்பட்டுள்ளன. அவர்களில் பலர் தற்போது 70 மற்றும் 80 வயதைக் கடந்தவர்களாக இருப்பதையும் Saifuddin சுட்டிக்காட்டினார்.

 Tags
Adopted Children

For Malaysians Citizenship

petitions In consideration

to freedom Preborns

to the affair priority


காஸா முற்றுகையைத் தொடர்ந்து மருத்துவ உதவிப் பொருட்களை பாலஸ்தீனர்கள் கோருகின்றனர்

கோலாலம்பூர், அக் 11 – காஸா முனையின் முற்றுகையால் பெரிய அளவிலான பாதிப்புக்கு உள்ளாகியிருக்கும் பாலஸ்தீனர்களுக்கு மலேசியா உட்பட அனைத்துலக சமூகத்திடமிருந்து பெரிய அளவில் மருத்துவ உதவிப் பொருட்கள் தேவைப்படுவதாக பாலஸ்தீன சுகாதார அமைச்சு கோரிக்கை விடுத்துள்ளது. மலேசியா மற்றும் இதர நாடுகளிடமிருந்து பல்வேறு முக்கிய மருந்துப் பொருட்கள் பாலஸ்தீன மக்களுக்கு தேவைப்படுவதாக சுகாதார அமைச்சின் தலைமை இயக்குனர் டாக்டர்  மேடட் அப்பாஸ் தெரிவித்திருக்கிறார்.

20 லட்சம் பாலஸ்தீனர்கள் வாழ்ந்துவரும காஸா முனையில் இஸ்ரேல் அரசாங்கத்தின் மோசமான விமானத் தாக்குதல் கடுமையாக பாதிப்பை ஏற்படுத்தியுள்ளதாக டாக்டர் மேடட் அப்பாஸ் கூறினார். மருந்துப் பொருட்கள், எக்ஸ்ரே கருவிகள், உயர் ஆற்றலைக் கொண்ட ஜெனரெட்டர்களும் மருத்துவமனைகளுக்கு தேவைப்படுவதாக அவர் தெரிவித்தார். இஸ்ரேல் அரசாங்கத்தின் இப்போதைய இலக்கு மருத்துவ அதிகாரிகள், சுகாதார வசதிகள் மற்றும் ஆப்புலஸ் வண்டிகளுக்கு எதிராக திருப்பியிருப்பதாகவும் அவர் கூறினார்.

 Tags
Palestinians'

Seek medical aid


மோட்டார்  சைக்கிளில் சூப்பர்மேன்  சாகசம் காணொளி  வைரல்  -இரு பெண்கள் போலீசில் சரண்

தஞ்சோங் மாலிம், ஜூலை 14 – மோட்டார் சைக்கிளில் கால்களை நீட்டிக்கொண்டு சூப்பர்மேன் சாகசத்தில் ஈடுபட்டதன் தொடர்பில் இளம் பெண் ஒருவர் உட்பட இரண்டு பெண்கள் சிலிம் ரீவருக்கு அருகேயுள்ள Mualim மாவட்ட போலீஸ் நிலையத்தில் சரணடைந்தனர். வடக்கு – தெற்கு Plus நெடுஞ்சாலையில் 375.9 ஆவது கிலோமீட்டரில் 18 மற்றும் 21 வயதுடைய அந்த இரு பெண்களும்

Yamaha Y15 மோட்டார் சைக்கிளில் ஈடுபட்ட சாகசக் கட்சி வைரலானது. அந்த இரு பெண்களும தங்களது மோட்டார்சைக்கிளில் கோலாலம்பூரிலிருந்து ஈப்போவுக்கு சென்று கொண்டிருந்போது Behrang RR ஒய்வுப் பகுதியில் இந்த சாகசத்தில் ஈடுபட்டதாக Mualim மாவட்ட போலீஸ் தலைவர் Superintendan Mohd Hasni தெரிவித்தார்.

 Tags
aksi superman:

diBalai Polis

Dua wanita serah diri

Tunggang Motosikal


துன் மஹாதீருடன் ஒத்துழைக்க தயார் ; கூறுகிறார் முஹிடின்

மாலாய் முஸ்லீகள் மற்றும் நாட்டின் நலன் கருதி, முன்னாள் பிரதமர் துன் டாக்டர் மகாதீர் முஹமட்டுடன் இணைந்து ஒத்துழைக்க, பெரிகாத்தான் நேஷனல் தயாராக இருப்பதாக, அதன் தலைவர் டான் ஸ்ரீ முஹிடின் யாசின் தெரிவித்தார்.

நாட்டின் அண்மைய அரசியல் நிலவரங்கள், நாட்டிலுள்ள மலாய்-முஸ்லீம் சமூகம் நிலையற்ற ஒரு சூழலில் சிக்கி தவிப்பதை காட்டுவதாக, பெர்சத்து தலைவருமான முஹிடின் சொன்னார்.

எனினும், தமது அந்த கூற்று தொடர்பில், விரிவான விளக்கம் எதையும் அவர் தரவில்லை.

முஸ்லீம் என்ற முறையில், இனம், மதம் மற்றும் நாட்டின் நலனுக்காக மஹாதீர் உட்பட அனைத்து மலாய் முஸ்லீம் தலைவர்களுடனும் இணைந்து பணியாற்ற தனிப்பட்ட முறையில் தாம் தயாராக இருப்பதாக, சுருக்கமான ஓர் அறிக்கையின் வாயிலாக முஹிடின் கூறியுள்ளார்.

 Tags
Muhyiddin says

Ready to cooperate

with Tun Mahathir


யார் கண் பட்டதோ ! ஆஸ்கர் தம்பதியிடம்  புதிதாக ஒப்படைக்கப்பட்ட 5 மாத குட்டி யானை திடீரென உயிரிழந்தது

முதுமலை, மார்ச் 31 – தாயை பிரிந்து தவித்த 5 மாத ஆண் யானை குட்டி ஒன்று ஆஸ்கர் விருது வென்ற ஆவணப்படத்தில் இடம்பெற்றிருந்த பொம்மன்-பெள்ளி தம்பதியிடம் ஒப்படைக்கப்பட்ட நிலையில், அந்த யானை குட்டி தற்போது உயிரிழந்திருப்பது பெரும் சோகத்தை ஏற்படுத்தியுள்ளது.

சமீப நாட்களாக தமிழ்நாட்டில் யானைகளின் உயிரிழப்பு பெரும் அதிர்வுகளை ஏற்படுத்தி வருவதை அடுத்து, காட்டு யானைகளின் நடமாட்டத்தை வனத்துறையினர் தொடர்ந்து கண்காணித்து வருகின்றனர்.

அந்த வகையில், தாயிடமிருந்து பிரிந்து கிணற்றில் விழுந்த குட்டியானையை மீட்டு, அதை பராமரிக்கும் பொறுப்பை, வனத் துறையினர் பொம்மன் பெல்லி தம்பதியரிடம் வழங்கினர்.

இந்நிலையில், அவர்கள் வளர்த்த குட்டியானையின் உடல்நிலையில் திடீர் பின்னடைவு ஏற்பட்டு சிகிச்சை பலனளிக்காது உயிரிழந்தது.

ஏற்கனவே, தாங்கள் வளர்த்த ரகு-அம்மு யானைகள் வேறு ஒரு பாகன்களிடம் கொடுக்கப்பட்ட நிலையில், புதிதாக வந்த குட்டி யானையும் எதிர்பாராத விதமாக இறந்திருப்பதை அடுத்து, இந்த உயிரிழப்பு யார் கண்பட்டு நிகழ்ந்ததோ? என்று பலரும் வருத்தம் தெரிவித்து வருகின்றனர்.

 Tags
A 5-month

died suddenly

handed over to

old baby elephant

Oscar couple

that was newly

Who caught the eye


மயில்களுக்கு  விஷம் வைக்கப்பட்டதா?   கொத்து கொத்தாக  ஒரே இடத்தில்   மடிந்து கிடந்தன

சென்னை , மார்ச் 8 – தமிழகத்தில் மதுரையில் பூலாங்குளம் கிராமத்தில் 100 ஏக்கரில் பயிரிப்பட்ட நெல் வயல் வெளியிலும், அதன் அருகே உள்ள காட்டுப் பகுதியிலும் இந்தியாவின் தேசிய பறறையான மயில்கள் கொத்துக் கொத்தாக மடிந்தது கிடந்தது கண்டு பொதுமக்கள் அதிர்ச்சி அடைந்தனர். பல்வேறு அழகிய வண்ண தோகைகளைக் கொண்ட 100க்கும் மேற்பட்ட மயில்கள் மடிந்து கிடந்ததால் அவற்றுக்கு விஷம் வைக்கப்பட்டதா என்பது குறித்து போலீசார் மற்றும் வனத்துறை அதிகாரிகள் விசாரணையை மேற்கொண்டு வருகின்றனர். வயல் வெளிகளில் சிதறிக் கிடந்த நெல்மணிகளை சேகரித்து அவற்றில் விஷம் கலக்கப்பட்டுள்ளதா என்பதை அறிய அவற்றை ஆய்வுக்கூடத்திற்கு அதிகாரிகள் அனுப்பிவைத்துள்ளனர். இரண்டு நாட்களில் ஒரே இடத்தில் 40 மயில்கள் மடிந்து கிடந்தது குறித்து விவசாயிகளிடமும் விசாரணை மேற்கொள்ளப்பட்டு வருகிறது.

 Tags
found dead in

Madurai Village

probe on

Several Peacocks


ஹடி அவாங் நிகழ்ச்சியில்   கெராக்கான்  தலைவர் வெளியேறும்படி  பணிக்கப்பட்டார்

கோலாலம்பூர், ஆக 2 – பினாங்கில் Sungai Dua வில் ஹடி அவாங் கலந்துகொண்ட பெரிக்காத்தான் நேசனலின் சொற்பொழிவுக் கூட்டத்தில் அழைப்பின்றி பங்கேற்ற கெராக்கான் தலைவர் Dominic Lau அங்கிருந்து வெளியேறும்படி பணிக்கப்பட்டார். அந்த கூட்டத்தில் கட்சிக்கு அழைப்பு விடுக்கப்படவில்லையென கெரக்கான் துணைத்தலைவர் Ho Tong Keong உறுதிப்படுத்தியதாக சின் சியூ தகவல் வெளியிட்டது. மலாய்க்காரர்கள் பெரும்பான்மையாக உள்ள பகுதியில் அந்த கூட்டம் ஏற்பாடு செய்யப்பட்டிருந்தது. பாஸ் தலைவர்கள் மற்றும் உறுப்பினர்களுக்காக மட்டுமே அக்கூட்டம் ஏற்பாடு செய்யப்பட்டது. அந்த கூட்டத்தில் கலந்துகொள்வோரின் இலக்கு மலாய்க்காரர்களாக இருந்தது.

பாஸ் கட்சிக்கும் கெராக்கானும் சிறந்த நல்லுறவு இருந்தபோதிலும் அந்த நிகழ்வில் கெராக்கான் தலைவரை வெளியேறும்படி கேட்டுக்கொண்டது கட்சியின் அடிமட்ட உறுப்பினர்களிடையே கவலையை ஏற்படுத்தியிருப்பதாக ஹோ தெரிவித்தார். எங்களுக்குள் தகராறு இல்லை. பினாங்கு பாஸ் கட்சியுடன் அல்லது அதன் தலைமைத்துவத்துடன் கெராக்கானுக்கு எந்தவொரு பிரச்னையும் இல்லை. அரசியலில் கட்சி உறுப்பினர்கள் தங்களது அதிருப்தியை தெரிவிப்பதற்கு குரல் எழுப்புவது வழங்கமான ஒன்று என் ஹோ கூறினார். பினாங்கு பாயன் லெப்பாஸ் சட்டமன்ற தொகுதியில் பெரிக்காத்தான் நேசனல் கூட்டணியின் வேட்பாளராக டொமினிக் லாவ் களம் இறக்கப்பட்டுள்ளார்.

 Tags
ceramah PN

Lau diminta ‘keluar’

menurut laporan


காமாட்சி  சிறார்கள்  இல்லத்திற்கு  அமைச்சர்  சிவகுமார் வருகை

லூனாஸ், ஜூலை 28- கெடா மாநிலத்தில் லூனாஸில் உள்ள காமாட்சி சிறுவர்கள் இல்லத்திற்கும் மனித வள அமைச்சர் சிவகுமார் நேரடி வருகை புரிந்தார். அந்த இல்லத்தை பராமரித்து வரும் பொறுப்பாளர்களை சந்தித்த அவர் அங்குள்ள சிறார்களுடன் உரையாடி மகிழ்ந்தார்.

HRD Corp சமூக நல பாதுகாப்பு திட்டத்தின் வாயிலாக காமாட்சி சிறுவர்கள் இல்லத்திற்கு 40 உணவு கூடைகளையும் 5,000 வெள்ளி காசோலையையும் சிவக்குமார் வழங்கினார். Kedah kulim Sunshine Cottage Welfare Society இல்லத்திற்கும் வருகை புரிந்த அவர் 60 உணவு கூடைகளையும் காசோலையும் வழங்கினார்.

 Tags
home

Sivakumar visit Lunas Kamatchi Children's


கார் போனெட்டில் ஆடவர் சடலம்; மேலும் எழுவர் கைது

ஷா ஆலாம், ஜூலை 8 – கார் போனெட்டில் இந்தோனேசிய ஆடவர் ஒருவரின் கண்டெடுக்கப்பட்ட சம்பவத்தில் போலிசார் மேலும் எழுவரை கைது செய்துள்ளனர். அந்த ஆடவரின் சடலம் கருப்பு பையில் சுற்றப்பட்டு ஷா ஆலாம், தாமான் ஶ்ரீ ஆர்கிட் சாலை அருகே நிறுத்தப்பட்டிருந்த காரில் கண்டெடுக்கப்பட்டது.

இது தொடர்பில் கைது செய்யப்பட்டுள்ள 7 இந்தோனேசிய ஆடவர்களும் 7 நாட்களுக்கு தடுத்து வைக்கப்பட்டுள்ளனர்.

இதற்கு முன்னதாக போலிஸ் இவ்வழக்கு தொடர்பில் ஐவரை கைது செய்திருந்தது குறிப்பிடத்தக்கது.

 Tags
body found

in car boot:

seven more suspects

Shah Alam police arrest


தர்வீன் ராஜ்  கொலை  செய்யப்பட்டதாக குடும்பத்தினர்   நம்புகின்றனர்

அலோர் காஜா, செப் 18 – நெகிரி செம்பிலானின் தம்பினில் கடந்த 10 நாட்களாக காணாமல்போன 24 வயதுடைய R . தர்வீன் ராஜ் உடல் மலாக்கா அலோர்காஜாவுக்கு அருகே Percha காட்டுப் பகுதியில் ஒரு புதருக்கு அருகே கொலை செய்யப்பட்டு எரிக்கப்பட்ட நிலையில் கண்டுப்பிடிக்கப்பட்டது. கொலை செய்யப்பட்ட பின் ஆடவர் ஒருவரின் உடல் எரிக்கப்பட்ட நிலையில் கண்டுப்பிடிக்கப்பட்டதாக தம்மிடம் போலீசார் தெரிவித்தாக தர்வீன் ராஜ் தாயார் 55 வயதுடைய k. Vathama தெரிவித்தார். அந்த உடல் குறித்த அடையாளத்தை மருத்துவமனை தரப்பு இன்னும் உறுதிப்படுத்தவில்லை. அது எனது மகனின் உடல் என நாம் நம்புகிறோம். அவர் தமது நண்பர்களால் கொல்லப்பட்டிருக்காலம் என்றும் Vathama தெரிவித்தார். தர்வீன் ராஜ் தமது மோட்டார் சைக்கிளை 4,000 ரிங்கிட்டிற்கு விற்பனை செய்திருந்தார். இந்த பணத்தை அவர் வைத்திருந்தார். இந்த பணத்திற்காக அவர் கொலை செய்யப்பட்டாரா அல்லது வேறு எதாவது காரணம் இருக்குமா என்று தெரியவில்லை. எனினும் தர்வீன் ராஜ்ஜிக்கு காதலி யாரும் கிடையாது. அவர் தம்பின் , Taman Bukit Ria விலுள்ள எங்களது வீட்டில் அந்த பணத்தை வைத்திருக்கவில்லை என Vathama தெரிவித்தார்.

அவர் காணாமல்போனதற்கு சில நாட்களுக்கு முன் தமது Yamaha 1257 மோட்டார் சைக்கிளை வாங்கக்கூடியவர்கள் எவரும் இருக்கிறார்களா என தனது நண்பகர்களிடம் கேட்டிருந்ததாக நம்பப்படுகிறது. இந்த புதன்கிழமை சாங்கி விமான நிலையத்தில் வேலைக்கு செல்லவிருப்பதால் பணம் தேவைப்படுவதற்காக அவர் அந்த மோட்டார்சைக்கிளை விற்பதற்கான நடவடிகையில் ஈடுபட்டுவந்தார். இருவர் கொண்ட குடும்பத்தில் மூத்த பிள்ளையான தர்வீன் ராஜ் தனது 17 வயது சகோதர் மற்றும் மேலும் சில நண்பர்களுடன் செம்டம்பர் 9 ஆ தேதி இரவு படம் பார்க்க சென்றபோது காணாமல்போனதாக Vathama தெரிவித்தார், இதனிடையே மூவர் கொண்ட கும்பல் ஒன்று ஆடவர் ஒருவரை தாக்கி அவரை காருக்குள் இழுத்துச் செல்லும் காட்சியைக் கொண்ட காணொளி சமூக வலைத்தளங்களில் வைரானது. அந்த சம்பவத்தை போலீசார் உறுதிப்படுத்தினர். இதனிடையே செம்டம்பர் 10 ஆம்தேதி காலையில் தர்வீன்ராஜை அவரது நண்பர்கள் ஆகக்கடைசியாக பார்த்துள்ளனர் என தம்பின் மாவட்ட போலீஸ் தலைவர் துணை சூப்பிரடண்டன் Amiruddin Sariman தெரிவித்தார்.

 Tags
Keluarga percaya Darvnrajh dibunuh

mayat dibakar rakan


குழந்தை பிரசவிக்கும் வரையில் மகளை கற்பழித்த தந்தை ; 218 ஆண்டுகள் சிறையும், 75 பிரப்படிகளும் விதித்து நீதிமன்றம் தீர்ப்பு

மூவார், ஜூலை 19 – “அந்த கொடூரத்தை புரிவதற்கு முன், அவரது எதிர்காலம் குறித்து நீங்கள் கொஞ்சமும் யோசிக்கவில்லையா? பலர் குழந்தை இல்லாமல் கஷ்டப்படுகிறார்கள், நீங்கள் உங்கள் சொந்த மகளுக்கு எப்படி அதுப்போன்ற ஒரு கொடூரத்தை புரிந்தீர்கள்?”, சொந்த மகளை பல முறை கற்பழித்த காமுகனுக்கு தண்டனை விதிப்பதற்கு முன் நீதிபதி கேட்ட கேள்வி அதுதான்.

2020-ஆம் ஆண்டு, தனது மகள் 12 வயதாக இருந்த போது தொடங்கி, அவர் குழந்தை பிரசவிக்கும் வரையில், பலமுறை பாலியல் வல்லுறவுக்கு உட்படுத்திய ஆடவன் ஒருவனுக்கு 218 ஆண்டுகள் சிறைத் தண்டனையும், 75 பிரம்படிகளும் விதித்து மூவார் செஷன்ஸ் நீதிமன்றம் தீர்ப்பளித்தது.

41 வயது மதிக்கத்தக்க அந்த ஆடவன், தனக்கு எதிராக முன் வைக்கப்பட்ட எட்டு குற்றச்சாட்டுகளையும் ஒப்புக் கொண்டதை அடுத்து, அவனுக்கு அந்த தண்டனை விதிக்கப்பட்டது.

தந்தையிடமிருந்து தப்பிக்க, அந்த பெண் பல முறை அறையின் பூட்டை மாற்றியபோதும், அதனால் எந்த பலனும் இல்லை.

சம்பந்தப்பட்ட பெண்ணின் உடலில் தோன்றிய மாற்றங்களை அடுத்து, பள்ளியில் மேற்கொள்ளப்பட்ட மருத்துவப் பரிசோதனை வாயிலாக அவர் கர்ப்பமாக இருந்தது அம்பலமானது.

அதுவரை தான் கருவுற்றிருப்பதை அறியாத அப்பெண் செய்த போலீஸ் புகாரை அடுத்து, அந்த காமுகன் கைதானான் என்பது குறிப்பிடத்தக்கது.

 Tags
75 sebatan

Bapa dijel 218 tahun

rogol anak sendiri hingga lahir anak


மன்னர் மூன்றாம் சார்லஸ் முடிசூட்டு விழா : ஏழு நாடுகளுக்கு அழைப்பு இல்லை !

மன்னர் மூன்றாம் சார்லசின் முடிசூட்டு விழா இவ்வார இறுதியில் பிரிட்டனில் பிரமாண்டமாக நடைபெற திட்டமிடப்பட்டுள்ளது.

அதனை முன்னிட்டு, லண்டனிலும், விண்ட்சரிலும், அணிவகுப்புகள், ஒன்றுகூடல்கள், விருந்துபசரிப்புகள் என களைகட்டியுள்ளன.

கடந்த 70 ஆண்டுகளில், பிரிட்டன் தலைநகரில் நடைபெறவுள்ள மிகப் பெரிய அரச சடங்கு அதுவாகும்.

அந்த பிரமாண்டமான விழாவில், கலந்து கொள்ள, 203 உலக நாடுகளை சேர்ந்த ஈராயிரத்துக்கும் அதிகமானோருக்கு அழைப்பு விடுக்கப்பட்டுள்ள போதும், சில நாடுகளுக்கு அழைப்பு மறுக்கப்பட்டுள்ளது.

குறிப்பாக, ரஷ்யா, பெலாருஸ், ஈரான், மியன்மார், சிரியா, ஆப்கானிஸ்தான், வெனிசுவேலா ஆகிய ஏழு நாடுகளுக்கு அழைப்பு விடுக்கப்படவில்லை.

பிரிட்டனுடன் சுமூகமான உறவை கொண்டிருக்காதது அல்லது அனைத்துலக தடைகளை எதிர்நோக்கியுள்ளதால், சம்பந்தப்பட்ட நாடுகளுக்கு அழைப்பு விடுக்கப்படவில்லை என கூறப்படுகிறது.

அதே சமயம், வட கொரியா மற்றும் நிசாராகுவா (Nicaragua) ஆகிய நாடுகளின் தலைவர்களை விடுத்து உயர் தூதர்களுக்கு, முடிசூட்டு விழாவில் கலந்து கொள்ள அழைப்பு விடுக்கப்பட்டுள்ளதாக கூறப்படுகிறது.

ஐந்து கோடி முதல் பத்து கோடி யூரோ செலவில், இந்த நூற்றாண்டின் மிகப் பெரிய விழாவாக ஏற்பாடு செய்யப்பட்டிருக்கும் மன்னர் மூன்றாம் சார்லசின் முடிசூட்டு விழாவை, உலகம் முழுவதுமுள்ள மக்கள் கண்டு களிப்பார்கள் என எதிர்ப்பார்க்கப்படுகிறது.

 Tags
are not invited!

Coronation of King Charles III

Seven countries


அது முதல் ‘உளவு பலூன்’ அல்ல ; கூறுகிறது அமெரிக்கா

அமெரிக்கா, தென் கரோலினா கடற்கரையில் சுட்டு வீழ்த்தப்பட்ட வெப்ப காற்று பலூன், பல ஆண்டுகளாக சீனா மேற்கொண்ட உளவு நடவடிக்கையின் ஒரு பகுதியாகும் என பென்டகன் கூறியுள்ளது.

அதே பலூன், டொனால்ட் டிரம்ப் ஆட்சியின் போதும், தற்போது ஜோ பைடன் காலத்திலும் இதுவரை நான்கு முறை அமெரிக்காவின் எல்லைக்குள் நுழைந்துள்ளது.

எனினும், அப்பொழுது அது சீனாவின் உளவு பலூன் என்பதை பென்டகன் அடையாளம் காணவில்லை என அதன் செய்தித் தொடர்பு அதிகாரி ஜெனரல் பாட் ரைடர் தெரிவித்தார்.

தொடர் பகுப்பாய்வு நடவடிக்கைகள் வாயிலாகவே, அது சீனாவின் உளவு பலூன் என்பது தெரிய வந்ததோடு, அந்த உளவு நடவடிக்கை குறித்து இன்னும் நிறைய தெரிந்து கொள்ள முடிந்ததாகவும் அவர் சொன்னார்.

எனினும், இதற்கு முன் அமெரிக்க எல்லையில் அத்துமீறி நுழைந்த பலூன்கள் குறித்து கருத்துரைக்க அவர் மறுத்து விட்டார்.

சீனா ஆர்வம் கொண்டுள்ள அமெரிக்க தளங்கள் மீது அந்த பலூன்கள் அடையாளம் காணப்பட்ட விவரத்தை மட்டும் அவர் வெளியிட்டார்.

 Tags
'spy balloon'

Not the first

US


சீனாவில் அதிகரித்திருக்கும் கோவிட் ;  மருத்துவமனை வெளியில் வரை நோயாளிகளுக்கு  சிகிச்சை

பெய்ஜிங், ஜன 6 – தனது நாட்டில் ஏற்பட்டிருக்கும் கோவிட் நிலவரம் தொடர்பில் வெளிப்படையாகவும் உண்மையாகவும் நடந்து கொள்வதாக , சீனா கூறி வந்தாலும், அங்கிருந்து வெளியாகும் படங்களும் காணொளிகளும் அதற்கு மாறான நிலவரத்தையே காட்டுகின்றன.

அதில் ஒன்று, அண்மையில் டிவிட்டரில் வெளியாகிய காணொளியில், Shanghai நகரில் நோயாளிகள் , மருத்துவமனை வெளியில் வரை வைக்கப்பட்டு சிகிச்சையளிக்கப்படுவதைக் காண முடிகிறது.

இடப்பற்றாக்குறை காரணமாக, நடைபாதையில் வைத்து நோயாளிகளுக்கு சிகிச்சையளிக்கப்படுவதாகவும் அந்த காணொளியை வெளியிட்டிருந்த நபர் குறிப்பிட்டிருக்கின்றார்.

அந்த காணொளி டிசம்பர் 28- ஆம் தேதி பதிவு செய்யப்பட்டதாக நம்பப்படுகிறது.

 Tags
China's Covid

forces

outside

Shanghai hospital

surge

treat patients


ட்விட்டர் தலைமை செயல்முறை அதிகாரி பதவியிலிருந்து விலகுவதாக Elon Musk அறிவிப்பு

ட்விட்டரின் புதிய தலைமை செயல்முறை அதிகாரி பொறுப்பை ஏற்க, NBCUniversal ஊடக நிறுவனத்தின் நிர்வாகி லிண்டா யாக்காரினோவிடம் (Linda Yaccarino) பேச்சு வார்த்தை நடத்தப்பட்டு வருவதாக, வால் ஸ்ட்ரீட் ஜேர்னல் (Wall Street Journal) செய்தி வெளியிட்டுள்ளது.

ட்விட்டருக்கு புதிய தலைமை செயல்முறை பொறுப்புக்கு புதிய நபர் அடையாளம் காணப்பட்டு விட்டதால், தலைமை தொழில்நுட்ப வல்லுனர் பொறுப்பை தாம் ஏற்கப் போவதாக, ட்விட்டர் உரிமையாளர் எலோன் மஸ்க் அறிவித்ததை அடுத்து அந்த பேச்சு வார்த்தை மேற்கொள்ளப்படுவதாக கூறப்படுகிறது.

பெயரை குறிப்பிடாமல், இன்னும் ஆறு வாரங்களில் புதிய தலைமை செயல்முறை அதிகாரி பணியை தொடங்குவார் என இம்மாதம் 11-ஆம் தேதி, எலோன் மஸ்க் ட்விட் செய்திருந்தது குறிப்பிடத்தக்கது.

எனினும், அது குறித்து கருத்துரைக்க கோரி அனுப்பப்பட்ட மின்னஞ்சலுக்கு, லிண்டா பதிலளிக்கவில்லை என கூறப்படுகிறது.

 Tags
as Twitter

CEO

down

Elon Musk

he’s

says

stepping


ஆம்புலன்ஸ் வரவில்லை; சாலையோரத்தில் பிரசவித்தப் பெண்

ஆக்ரா, ஜூன் 11 – ராஜாஸ்தான் ஆக்ராவில் உள்ள மல்புரா எனும் இடத்தில் குறிப்பிட்ட நேரத்தில் ஆம்புலன்ஸ் வண்டி வராததால் பெண் ஒருவர் சாலை ஓரத்தில் பிரசவிக்கும் அவலநிலை ஏற்பட்டுள்ளது. அருகாமையிலுள்ள சுகாதார மையம் மூடப்பட்டிருந்த நிலையில், அழைக்கப்பட்ட ஆம்புலன்ஸ் வண்டியும் உரிய நேரத்தில் தாமதமாக வந்ததன் அலட்சியத்தால் இச்சம்பவம் நிகழ்ந்துள்ளது.

இது குறித்த காணொளி வைரலாகியுள்ள நிலையில், இச்சம்பவத்தால் வலைத்தளவாசிகளும் அப்பெண்ணின் குடும்பத்தாரும் கடும் கோபத்தில் கொதித்தெழுந்துள்ளனர்.

இது முழுக்க முழுக்க ஒரு அலட்சிய செயல் என அவர்கள் சாடியிருக்கின்றனர்.

 Tags
Ambulance

birth

give

onstreet

woman


போலீஸ் மேலங்கியுடன் சட்டவிரோதமாக நிறுத்தப்பட்டிருந்த காருக்கு 3 சம்மன்கள்

கோலாலம்பூர், மார்ச் 8 – போக்குவரத்தை மறித்துக் கொண்டு நிறுத்தப்பட்டிருந்த Proton Saga காருக்குள் போலீஸ் மேலங்கி இருந்த வேளையில், அதன் உரிமையாளர் அடையாளம் காணப்பட்டிருக்கிறார் .

அந்த கார் , Batu Gajah -வில் பணிபுரியும் போலீஸ் அதிகாரிக்கு சொந்தமானது என ஈப்போ மாவட்ட போலீஸ் தலைவர் Yahaya Hassan தெரிவித்தார் . சம்பவத்தின் போது அந்த காரை அவரது உறவினர் ஓட்டியிருந்ததாகவும் அந்த நபர் வாகனமோட்டும் அனுமதியையும் வைத்திருக்கவில்லை என அவர் குறிப்பிட்டார்.

அதையடுத்து, காரின் உரிமையாளருக்கும் காரை ஓட்டியவருக்கும் 3 சாலை குற்றப்பதிவுகள் வெளியிடப்பட்டதாக அவர் கூறினார்.

 Tags
3 summonses

of the car showing

The driver

The owner

the police vest got


மனைவி மீது பெட்ரோல் ஊற்றி கொலை கணவர் மதியழகனுக்கு 35 ஆண்டுகள் சிறை

புத்ரா ஜெயா, அக், 12 – தனது மனைவி R.ரத்னா மீது பெட்ரோல் ஊற்றி கொலை செய்த குற்றத்திற்காக அவரது கணவர் மதியழகனுக்கு மேல் முறையீட்டு நீதிமன்றம் 35 ஆண்டுகள் சிறைத் தண்டனை விதித்தது. சிறுநீரக நோயாளியான 53 வயதுடைய மதியழகன் தனது மனைவிக்கு எதிராக மேற்கொள்ளப்பட்ட செயல் மிகவும் கொடுரமானது என மூவர் கொண்ட மேல் முறையீட்டு நீதிமன்ற விசாரணைக்கு தலைமையேற்ற நீதிபதி ஹடரியா சயிட் இஸ்மாயில் தமது தீர்ப்பில் தெரிவித்தார். கைது செய்யப்பட்ட தினத்திலிருந்து தண்டனை அமலுக்கு வருவதாகவும் ஜூலை 4ஆம் தேதி கட்டாய மரண தண்டனை ரத்துச் செய்யப்பட்டதை தொடர்ந்து அவருக்கு விதிக்கப்படவிருந்த 12 பிரம்படிகள் வயது காரணமாக ரத்துச் செய்யப்படுவதாக ஹடரியா தெரிவித்தார்.

2017ஆம்ஆண்டு மே 26ஆம் தேதி சுங்கை பட்டாணியிலுள்ள தமது இல்லத்தில் அவரது மனைவி ரத்னாவை கொலை செய்த குற்றத்திற்காக அலோஸ்டார் உயர் நீதிமன்றம் 2019 ஆம் ஆண்டு மதியழகனுக்கு மரண தண்டனை விதித்தது. குற்றச்சாட்டு மற்றும் தண்டணையை எதிர்த்து மேல் முறையீட்டு நீதிமன்றத்தில் மதியழகன் முறையீடு செய்திருந்தார். பின்னர் குற்றத்திற்கு எதிரான முறையீடை மீட்டுக்கொண்டார்.

 Tags
Dialysis patient

for torching wife

jailed 35 years

to death


பெண் ஓட்டுனருக்கு  நெஞ்சுவலி; 6 வாகனாங்கள் மோதி விபத்து

பாலிக் பூலாவ்; ஜூன் 12 – பினாங்கு, பாலிக் பூலாவில், பெண் ஓட்டுனர் ஒருவருக்கு ஏற்பட்ட திடீர் நெஞ்சுவலியால், 6 வாகனங்கள் மோதி விபத்துக்குள்ளாகியுள்ளன.

நேற்று காலை மணி ஒன்பது வாக்கில், நெஞ்சுவலி காரணமாக அந்த 59 வயது பெண் செலுத்திய கார் கட்டுப்பாட்டை இழந்து, எதிர்சாலையில் புகுந்து, அங்கு பயணித்த இதர இரு கார்களையும், மூன்று மோட்டார் சைக்கிள்களையும் மோதி விபத்துக்குள்ளானதை, பாராட் டாயா போலீஸ் தலைவர் சுப்ரிடெண்டன் கமரூல் ரிசால் ஜெனால் உறுதிப்படுத்தினார்.

அவ்விபத்தில் இருவர் பலத்த காயங்களுக்கு இலக்கான வேளை ; இருவர் சிராய்ப்பு காயங்களுக்கு உள்ளாகினர். ஒருவர் காயம் எதுவும் இன்றி உயிர் தப்பினார்.

முன்னதாக, வைரலான அவ்விபத்து தொடர்பான காணொளியில், பெண் ஒருவர் நெஞ்சுவலியால் துடிப்பதையும், விபத்துக்குள்ளான ஆடவர் ஒருவர் சாலையோரக் கால்வாயில் விழுந்து கிடப்பதையும் காண முடிந்தது.


புத்ராஜெயா விபத்து; லோரி ஓட்டுனர் நான்கு நாட்கள் தடுத்து வைக்கப்பட்டுள்ளார்

புத்ராஜெயா, செப்டம்பர் 21 – பூச்சோங்கை நோக்கி செல்லும் ஜாலான் பெர்சியரான் உத்தாராவில், 12 வாகனங்களை மோதித் தள்ளிய லோரி ஓட்டுனர், விசாரணைக்காக இன்று தொடங்கி நான்கு நாட்களுக்கு தடுத்து வைக்கப்பட்டுள்ளார்.

அந்த 29 வயது ஆடவரை தடுத்து வைக்க, புத்ராஜெயா மாஜிஸ்திரேட் நீதிமன்றம் அனுமதி வழங்கியுள்ளது.

நேற்று காலை மணி 10.15 வாக்கில் நிகழ்ந்த அந்த கோர விபத்தில், இரு மோட்டார் சைக்கிளோட்டிகள் உயிரிழந்தனர்.

அவ்விபத்து தொடர்பில் தகவல் அறிந்த பொதுமக்கள் போலீஸ் விசாரணைக்கு உதவ முன்வருமாறு நேற்று புத்ராஜெயா போலீஸ் தலைவர் அசிஸ்டன் கமிஸ்னர் எ அஸ்மாடி அப்துல் அசிஸ் கேட்டுக் கொண்டிருந்தார்.

அவ்விபத்துக்கு காரணமாக லோரி ஓட்டுனருக்கு எதிராக பழைய குற்றப்பதிவுகள் எதுவும் இல்லை என்பதோடு, சம்பவத்தின் போது அவர் போதைப் பொருள் உட்கொள்ளவில்லை என்பதும் சிறுநீர் பரிசோதனையில் உறுதிப்படுத்தப்பட்டுள்ளது.

 Tags
direman empat hari

Nahas di Putrajaya

pemandu treler


உள்நாட்டில் உற்பத்தி செய்யப்படும் அரிசி விலை உயர்த்தப்படாது ; பிரதமர் அன்வார் உத்தரவாதம்

கோலாலம்பூர், செப் 20 – உள்நாட்டில் உற்பத்தி செய்யப்படும் அரிசியின் விலைகள் உயர்த்தப்படாது என பிரதமர் டத்தோஸ்ரீ அன்வார் இப்ராஹிம் உத்தரவாதம் வழங்கியுள்ளார். சம்பந்தப்பட்ட அமைச்சுகளின் அதிகாரிகள் சந்தைகளுக்கு சென்று அரிசி விலைகளை கண்காணிக்க வேண்டும் என தாம் பணித்துள்ளதோடு இந்த விவகாரத்தில் அரசாங்கம் கூடுதல் கவனம் செலுத்தப்படும் என அவர் தெரிவித்தார். உள்நாட்டில் உற்பத்தி செய்யப்படும் அரிசியின் விலை உயராது என நமக்கு உத்தரவாதம் அளிக்கப்பட்டதோடு சில இடங்களில் ஏற்பட்டுள்ள பற்றாக்குறை பிரச்னையும் முறையாக கவனிக்கப்பட்டு தீர்வு காணப்படும் என அவர் வலியுறுத்தினார். அதோடு வெங்காய விலை உயர்வு குறித்தும் நாடாளுமன்ற உறுப்பினர்கள் உணர்ந்துகொள்வார்கள் என்றும் அன்வார் நம்பிக்கை தெரிவித்தார்.

கடந்த ஆகஸ்டு மாதம் முதல் இந்தியாவிலிருந்து வரும் வெங்காயத்திற்கான ஏற்றுமதி வரி உயர்ந்திருப்பதாகவும் அவர் கூறினார். பொதுவாகவே நாம் இந்தியாவிலிருந்து இறக்குமதி செய்யப்படும் வெங்காயத்தை நாம் வாங்குகிறோம். அதன் விலை உயர்வினாலும் நாம் பாதித்துள்ளோம். கடந்த மாதம் வெள்ளை அரிசி ஏற்றுமதிக்கும் இந்தியா கட்டுப்பாடு விதித்ததாக நாடாளுமன்றத்தில் 12 ஆவது மலேசிய திட்டத்தின் மத்திய கால மறுஆய்வு அறிக்கை குறித்த விவாதத்தை முடித்துவைத்து பேசியபோது அன்வார் இதனை தெரிவித்தார்.

 Tags
assures PM Anwar

in local rice price

no increase


புதிய பள்ளிகளின் கட்டுமான வழிகாட்டி  மறுஆய்வு செய்யப்படும் ; கல்வியமைச்சு

கோலாலம்பூர், மார்ச் 6 – புதிய பள்ளிக்கூடங்களின் கட்டுமானத்துக்கான வழிகாட்டியை, கல்வியமைச்சு மறுஆய்வு செய்யவிருக்கிறது.

தற்போதைய வழிகாட்டியின் படி, புதிய பள்ளிக்கூடத்தைக் கட்டுவதற்கு ஐந்திலிருந்து 10 ஆண்டுகள் எடுத்துக் கொள்ளும்.

அதை காலகட்டத்தைக் குறைக்க, கட்டுமானப் பணிகளை விரைவுப்படுத்தும் வழிமுறைகள் ஆராயப்படுமென கல்வி துணயமைச்சர் Lim Hui Ying தெரிவித்தார்.

 Tags
building guidelines

MoE plans to update

review new school


காரும் லாரியும் மோதி விபத்து ; 7 வயது சிறுமி மரணம்

கோத்தா கினாபாலு ; ஜூன் 19 – தாமான் கிட்மாட் , ஜாலான் லின்தாஸ் எனும் இடத்தில்

காலை மணி 5.41 அளவில் ஒரு காரும் லாரியும் மோதியதால் ஏற்பட்ட கோர விபத்தில் 7 வயது சிறுமி சம்பவ இடத்திலேயே உயிரிழந்தார்.

மூவர் சிக்கிக்கொண்ட அக்காரில் இருவர் காயங்களோடு மீட்கப்பட்ட நிலையில், அச்சிறுமி சமபவ இடத்திலேயே பலியானார்.

39 வயதான லாரி ஓட்டுநர் எவ்வித காயமுமின்றி உயிர் தப்பினார்.

விபத்தில் உயிரிழந்த அச்சிறுமியின் உடல் மேல்விசாரணைக்காக போலீசிடம் ஒப்படைக்கப்படுள்ளது.

 Tags
Budak 7 tahun

dengan lori

kereta terlibat kemalangan

maut


30 வயது ‘போபி’ உலகின் அதிக வயதான நாய்

லீரியா,பிப் 3 – 30 வயது போபி உலகின் அதிக வயதான நாய் என உலக சாதனை புத்தகத்தில் இடம்பிடித்திருக்கின்றது.

போர்த்துகல், லீரியா ( Leiria) பகுதியில் உட்புறமான கிராமத்தில் , ஒரு குடும்பத்தினரால் போபி வளர்க்கப்படுகிறது.

போபி, Rafeiro do Alentejo வகையைச் சேர்ந்தது. அவ்வகை நாய்கள் வழக்கமாக 12-லிருந்து 14 வயது வரையிலே உயிர் வாழக் கூடியவை. எனினும், போபியின் நீண்ட ஆயுட்காலத்திற்கு அந்த செல்லப் பிராணி வளர்ந்த அமைதியான சுற்றுப் புறச் சூழலே காரணமாக கூறப்படுகிறது.

தங்களது அந்த செல்லப் பிராணியை ஒருபோதும் கட்டிப் போட்டதில்லை எனவும், காடு , பண்ணைகளில் சுதந்திரமாக சுற்றித் திரிவது போபிக்கு மிகவும் பிடித்த விஷயம் என கூறுகிறார் அதன் உரிமையாளர்.

 Tags
30-year-old Bobi

Guinness World Records

named world’s oldest living dog by


தாய்மொழியில் கற்றல் திறன் குறைவாக இருப்பவர்கள்  தமிழ் மாணவர்களே ;  அனைத்துலக  ஆய்வு

கோலாலம்பூர், மார்ச் 29 – தாய் மொழியில் நன்றாக எழுதப் படிக்கும் ஆற்றல் குறைந்தவர்களாக, தமிழ் மாணவர்கள் இருப்பதாக, மொழி போட்டியாற்றல் தொடர்பில் , Stanford பல்கலைகழகம் மேற்கொண்ட ஆய்வில் தெரிய வந்துள்ளது.

அந்த ஆய்வு, இந்தியாவில் உள்ள 10,000 பள்ளிக்கூடங்களில் , 20 வேறு தாய்மொழிகளில் அடிப்படைக் கல்வியைக் கற்கும் மூன்றாம் வகுப்பைச் சேரந்த 86,000 மாணவர்களை உட்படுத்தியிருந்தது.

அதில், தமிழில் அடிப்படைக் கல்வியைக் கற்கும் மாணவர்களே எழுதுவதிலும் படிப்பதிலும் மிகக் குறைவான ஆற்றலைப் பெற்றிருந்தனர்.

சோதனைக்கு உட்படுத்தப்பட்ட தமிழ் மாணவர்களில், 9 விழுக்காட்டினர் மட்டுமே , உலகளாவிய கல்வி புலமையைத் தாண்டியிருந்தனர். 48 விழுக்காட்டினர் பாதி உலகளாவிய கல்வி புலமைக்கும் கீழ் இருப்பதாக அந்த ஆய்வில் குறிப்பிடப்பட்டுள்ளது.

 Tags
have least proficiency

in mother tongue

tamil students


சாலையோரத்தில் வயது முதிர்ந்த தம்பதி அடித்து சண்டையிட்டுக் கொள்ளும் காணொளி வைரல்

இந்தியா மும்பையில், பரபரப்பான சாலையோரத்தில், வயது முதிர்ந்த தம்பதி சண்டை இட்டுக் கொள்ளும் காணொளி சமூக ஊடகங்களில் வைரலாகியுள்ளது.

அந்த காணொளியில், மிகுந்த சினத்துடன் காணப்படும் மனைவி, அவ்வழியே செல்லும் வாகனமோட்டிகளை கொஞ்சமும் பொருட்படுத்தாதது, இரும்பு பானையை கொண்டு கணவரை அடிக்கிறார்.

பின்னர் அந்த பானையை பறித்துக் கொண்ட கணவர், மனைவியை திரும்ப அடிக்க வேண்டும் என்பது போல அதனை அசைக்கிறார்.

எனினும், அந்த சண்டையை வேடிக்கை பார்த்த எவரும் அவர்களை விலக்க முயலவில்லை.

அந்த சண்டை தொடர்பான காணொளிக்கு கருத்துகள் குவிழ்ந்து வரும் வேளை ; “இது பிரபல பாலிவூட் இயக்குனர் கரன் ஜோஹார் திரைப்படங்களில் காட்டப்படாத திருமணம்” என சமூக ஊடக பயனர் ஒருவர் பதிவிட்டுள்ளார்.

 Tags
beats her husband

The wife

with an iron basin


கெந்திங்கில் போதையில் கும்மாளம் ;  28 பேர் கைது

கெந்திங் மலை, பிப் 15 – போதை மயக்கத்தில், கெந்திங் மலையில், பங்களா (banglow) வீட்டில் கும்மாளம் போட்ட 28 பேரை போலீஸ் கைது செய்தது.

பொது மக்கள் கொடுத்த தகவலை அடுத்து, அந்த வீட்டை சோதனையிட்ட போலீசார் 19 ஆண்களையும், 9 பெண்களையும் கைது செய்ததாக பகாங் போலீஸ் தலைவர் Datuk Seri Ramli Mohamed Yoosuf தெரிவித்தார் .

கைதானவர்கள் அனைவரும் Ketamine, amphemanine போதைப் பொருளை உட்கொண்டிருந்ததாக அவர் கூறினார்.

 Tags
28 arrested

genting highlands

in a bungalow in

in a wild party


நிறுத்திவைக்கப்பட்ட காரில் மோதிய  மோட்டார் சைக்கிளோட்டி மரணம்

கோலாலம்பூர், ஜன 27 – ஷா அலாமிற்கு செல்லும் NKVE நெடுஞ்சாலையின் 16.1 ஆவது கிலோமீட்டரில் அவசர தடத்தில் நிறுத்தி வைக்கப்பட்டிருந்த புரோட்டோன் ஜென் காரில் மோதிய மோட்டார் சைக்கிளோட்டி ஒருவர் மரணம் அடைந்தார். அந்த விபத்தில் கடுமையாக காயம் அடைந்த 54 வயதுடைய ஆடவர் உடனடியாக சுங்கைபூலோ ண்டுச் செல்லப்பட்டு சிகிச்சை வழங்கப்பட்டபோது இறந்தார் என பெட்டாலிங் ஜெயா மாவட்ட போலீஸ் தலைவர் துணை கமிஷனர் Mohamad Fakhrudin Abdul Hamid தெரிவித்தார்.

 Tags
Dead man

Gen 2 crash bike


வாகன மேற்கூரையின் வாயிலாக வெளியில் தலையை காண்பித்த நபர்கள் அடையாளம் காணப்பட்டனர்

ஈப்போ, மார்ச் 3- இரு சிறுவர்கள் வாகனத்தின் மேற்கூரையின் வாயிலாக, வெளியே தங்களது தலையைக் காண்பித்த காணொளி வைரலானதை அடுத்து , போலீசார் சம்பந்தப்பட்ட வாகனத்தின் ஓட்டுநரையும், பயணியையும் அடையாளம் கண்டுள்ளனர்.

விசாரணையில், அந்த சம்பவம் மார்ச் 1-ஆம் தேதி, இரவு மணி 10.40-வாக்கில் , ஈப்போ, Jalan Sultan Idris Shah பகுதியில் நிகழ்ந்ததாக, தெரிய வந்திருப்பதாக, ஈப்போ மாவட்ட போலீஸ் தலைவர் ACP Yahaya Hassan தெரிவித்தார்.

சம்பவத்தின்போது, 16 , 13 வயதுடைய சிறுவர்களின் தாய் , வாகனத்தில் இருந்ததாகவும், அந்த வாகனத்தை அவரது உறவினர் ஓட்டிச் சென்றதாகவும் Yahaya கூறினார்.

இதனிடையே, மேற்விசாரணைக்காக, வைரலான அந்த காணொளியைப் பதிவு செய்த நபர், போலீஸ் புகார் செய்ய முன் வரும்படி அவர் கேட்டுக் கொண்டார்.

 Tags
'sunroof' of the MPV

in the viral video

removing his head through

the

The police managed

to catch the individual


குழந்தைக்கு போதைப் பொருளை கொடுத்த ஆடவன் தேடப்படுகிறான்

நைஜீரியாவில், குழந்தைக்கு கஞ்சா சுருளை புகைக்க கொடுத்த ஆடவன் போலீசாரால் தேடப்பட்டு வருகிறான்.

முதலில், அந்த கஞ்சா சுருளை புகைக்கும் அந்த ஆடவன் பின்னர் அழும் குழந்தையின் வாயில் அதனை வைக்கும் காணொளி ஒன்று வெளியிடப்பட்டதை அடுத்து, அந்நாட்டு மக்களின் கடும் கண்டனத்திற்கும், விமர்சனங்களுக்கு அவன் இலக்கானான்.

அவ்வாடவனை உடனடியாக கைது செய்ய வேண்டுமென சமூக ஊடகங்கள் வாயிலாக நைஜீரியர்கள் கேட்டுக் கொண்டதை அடுத்து, அந்நாட்டு போலீசார் அவனை தீவிரமாக தேடி வருகின்றனர்.

 Tags
child

drugged

man

wanted


அரசாங்கத்தை   கவிழ்ப்பது  எங்களது உரிமை  – ஹடி அவாங்

கோலாலம்பூர், மார்ச் 6 – நடப்பு அரசாங்கத்தை கவிழ்ப்பது எங்களது உரிமை. அவ்வாறு ஈடுபடுவதிலிருந்து எங்களை எவரும் தடுத்து நிறுத்த முடியாது என பாஸ் கட்சியின் தலைவர் டத்தோஸ்ரீ ஹடி ஹவாங் தெரிவித்திருக்கிறார். புத்ரா ஜெயா நிர்வாகத்தை தேர்தல் மூலமாக மட்டுமின்றி நாடாளுமன்றத்தின் மூலமாக எடுத்துக்கொள்வதற்கான செயல் திட்டத்தில் நாங்கள் ஈடுபட்டு வருகிறோம் என அவர் நாடாளுமன்றத்தில் செய்தியாளர்களிடம் தெரிவித்தார். அரசியலில் ஆடசியை கவிழ்ப்பது வழக்கமான ஒன்றுதான். நம்பிக்கையில்லா தீர்மானத்தை நிறைவேற்றுவது, எழுத்துப் பூர்வமான சத்தியபிரமான வாக்குமூலம் , மற்றும் அரசாங்க ஆதரவாளர்கள் கட்சி தாவுவது இவை அனைத்தும் வழக்கமான நடைமுறை என ஹடி அவாங் சுட்டிக்காட்டினார்.

இந்த அரசாங்கத்திற்கு எதிராக உறுப்பு கட்சிகளிடையே அதிருப்தி ஏற்பட்டுள்ளதை நாங்கள் கண்டறிந்துள்ளோம் என அவர் தெரிவித்தார். நாட்டில் அரசியல் நிலைத்தன்மைக்கான பேரரசரின் விருப்பத்திற்கு மாறாக அரசாங்கத்தை கவிழ்க்கும் முயற்சி நடைபெறுவது குறித்து வினவப்பட்டபோது ஜனநாயக நாட்டில் மாற்றங்கள் ஏற்படுவதை பேரரசர் தடுக்க முடியாது . கூட்டரசு அரசியலமைப்பு சட்டத்திற்கு உட்பட்டவர் பேரரசர் என்பதால் அவர் ஜனநாயகத்தை தொடர்ந்து நிலைநாட்ட வேண்டும் என மாராங் நாடாளுமன்ற உறுப்பினருமான ஹடி அவாங் விவரித்தார்.

 Tags
It's our right

Says Hadi Awang

to plan to topple govt


பொதுத் தேர்தல் சன்மானம் : 90 பேரிடமிருந்து வாக்குமூலம் பதிவு

நாட்டின் 15-வது பொதுத் தேர்தலின் போது, திரங்கானுவில் அரசியல் கட்சி ஒன்றுக்கு வாக்களிப்பதற்காக, சன்மானம் பெற்றதாக நம்பப்படும் 90 பேரை ஊழல் தடுப்பு ஆணையம் அடையாளம் கண்டுள்ளது.

அவ்விவகாரம் தொடர்பில் வைரலான காணொளி குறித்த விசாரணைக்காக அவர்கள் அனைவரிடமும் வாக்குமூலம் பெறப்பட்டதையும் ஊழல் தடுப்பு ஆணையம் உறுதிப்படுத்தியது.

வாக்களிக்கும் நோக்கத்திற்காக, பாஸ் கட்சியிடமிருந்து பணத்தை பெறுவதற்காக, கட்டடம் ஒன்றின் முன் மக்கள் திரண்டிருக்கும் காட்சிகள் அந்த காணொளியில் இடம் பெற்றுள்ளன.

குறிப்பாக, அந்த காணொளியில் திரண்டிருந்தவர்களுக்கு பணம் கொடுக்கும் நபரிடமிருந்தும் வாக்குமூலம் பெறப்பட்டுள்ளதாக கூறப்படுகிறது.

அந்த காணொளியில் இடம் பெற்றுள்ளவர்களில் பலர், திரங்கானுவில் வசிக்கவில்லை என்பதால், அவர்களை தேடுவதில் சிரமம் ஏற்பட்டுள்ளதாக கூறப்படுகிறது.

எனினும், இன்னும் இரு வாரங்களில் விசாரணை நிறைவுப் பெறுமென எதிர்ப்பார்க்கப்படுகிறது.

 Tags
MACC identifies 90 individuals

records evidence


மின்னல் தாக்கி ஆடவர் மரணம்  இருவர் காயம்

கோலாத்திரெங்கானு, ஜூன் 2 – Marang கிற்கு அருகே Kampung Padang Tanjung கில் மரத்திற்கு அருகே நின்றுகொண்டிருந்தபோது மின்னல் தாக்கி ஆடவர் ஒருவர் மரணம் அடைந்த வேளையில் மேலும் இருவர் காயம் அடைந்தனர். 38 வயதுடைய Mohd Hassan Mohd Rani ஆடவர் மரணம் அடைந்தார், அவரது இரண்டு நண்பர்களான 37 வயதுடை mohamad Fadilah Jusoh மற்றும் Abdul Hasyam Muhamad சொற்ப காயத்திற்கு உள்ளாகியதாக Marang போலீஸ் தலைவர் Mohd Zain Mat Daris தெரிவித்தார். அவர்கள் மூவரும் பறவையை பிடிப்பதற்கு பொறி வைக்க சென்றபோது கடுமையாக மழைபெய்தபோது மரத்திற்கு கீழே நின்றுகொண்டிருந்தபோது மின்னல் தாக்குதலுக்கு உள்ளாகினார்.

 Tags
by lightning

during bird trapping

Man killed

Two injured


அன்பர்கள் தினத்தன்று ரோஜாவுக்குப் பதில் சிவப்பு வெங்காயத்தை பரிசளியுங்கள்

பங்கோக், பிப் 11 – பிப்ரவரி 14- ஆம் தேதி அன்பர்கள் தினத்தன்று, தாங்கள் நேசிப்பவர்களுக்கு ரோஜா பூ-விற்கு பதிலாக சிவப்பு வெங்காயத்தை பரிசாக அளிக்கும்படி தாய்லாந்து பிரதமர் Prayut Chan -O –Cha, தனது நாட்டு மக்களை கேட்டுக் கொண்டிருக்கிறார்.

அந்நாட்டின் தென்கிழக்கே உள்ள Srisaket வட்டாரத்தில் உள்ள விவசாயிகளுக்கு ஆதரவளிக்கும் வகையில் , வெங்காயத்தை காதல் சின்னமாக , அன்புக்குரியவர்களுக்கு வழங்கலாமென அவர் கூறியிருக்கிறார்.

“Srisaket சிவப்பு வெங்காயத்தை நீங்கள் நேசிப்பவர்களுக்கு வழங்குங்கள்” எனும் சுலோகத்துடன் சிறப்பான

முறையில் பொட்டலமிட்டு சந்தையில் அந்த பயிர் விற்பனைக்கு வந்திருப்பது குறிப்பிடத்தக்கது.

 Tags
Prayut Chan -O

red onion

replace with

roses

valentines day


நேப்பாள பாதுகாவலரை எட்டி உதைத்த p-hailing ஓட்டுனரை போலீஸ் தேடுகிறது

சிலாங்கூர், காஜாங்கிலுள்ள, சுங்கை ரமால் பகுதியில், நேப்பாள பாதுகாவலர் ஒருவரை எட்டி உதைத்த p-hailing வாடகை கார் ஓட்டுனரை, மேல் விசாரணைக்காக போலீசார் தேடுகின்றனர்.

அச்சம்பவம் தொடர்பில், இம்மாதம் 24-ஆம் தேதி, மாலை மணி 6.30 வாக்கில் புகார் கிடைத்ததை, காஜாங் மாவட்ட போலீஸ் தலைவர் அசிஸ்டன் கமிஸ்னர் முஹமட் சாயிட் ஹசான் உறுதிப்படுத்தினார்.

குடியிருப்பு பகுதி ஒன்றில் நுழைய அனுமதிக்காததால் சினமடைந்த சம்பந்தப்பட்ட ஓட்டுனர் அங்கு பணியில் இருந்த நேப்பாள பாதுகாவலரை எட்டு உதைத்தது, தொடக்க கட்ட விசாரணையில் தெரிய வந்துள்ளது.

அச்சம்பவம், அவ்வழியே சென்ற கார் ஒன்றின் ‘டேஷ்போட்டு’ (dashboard) காமிராவில் பதிவான வேளை; நேற்று அது ட்விட்டரில் வைரலானது குறிப்பிடத்தக்கது.

 Tags
Cops on lookout

for p-hailing

Nepali guard

rider for kicking


ஜோகூர் பாரு மிட்வேலி சவுத்கீ பேரங்காடி மற்றும் தங்கும் விடுதிக்கு வெடிகுண்டு மிரட்டல்; 9000 பேர் வெளியேற்றம்

கோலாலம்பூர், அக் 15 – ஜொகூர்பாருவில் உள்ள மிட்வேலி சவுத்கீ (Mid Valley Southkey) பேரங்காடி மற்றும் St. Giles தங்கும் விடுதிக்கு தொலைப்பேசி வழி “வெடிகுண்டு மிரட்டல்” வந்ததை ஒட்டி பரிசோதனை நடவடிக்கைக்காக அங்கிருந்த பொதுமக்கள் 9000 பேர் அங்கிருந்து வெளியேற்றப்பட்டதாக தென் ஜோகூர் பாரு போலிஸ் தலைவர் ரவுப் செலாமாட் தெரிவித்துள்ளார்.

தற்போது நடந்துவரும் ஹமாஸ்-இஸ்ரேல் போரில் பாலஸ்தீனத்துக்கு ஆதரவு தெரிவிக்கக்கூடாது என தெரிவித்ததோடு வெடிகுண்டை அங்கு வைக்கப்போவதாகவும் வெளிநாட்டிலிருந்து அழைப்பதாக கூறிக் கொண்ட ஒருவன் தொலைப்பேசி வழி மிரட்டியுள்ளான். அதன் பிறகு உடனடியாக தங்களுக்கு தகவல் கொடுக்கப்பட்டு சம்பவ இடத்திற்கு விரைந்ததாக ரவுப் செலாமாட் கூறினார்.

வெடிகுண்டு அகற்றும் பணிப்படை உட்பட 100க்கும் மேற்பட்ட அதிகாரிகள் அவ்விடத்தை அலசி வரும் வேளையில் நேற்று இரவு வரை எதுவும் கண்டுபிடிக்கப்படவில்லை.

முன்னதாக “பாதுகாப்பு மிரட்டல்” வந்ததாக பேரங்காடி நிர்வாகம் தனது முகநூல் பதிவில் உறுதிப்படுத்தியது.

அடையாளம் தெரியாத நபரால் வந்த அந்த மிரட்டலை அடுத்து போலிஸ் மற்றும் தீயணைப்பு, மீட்பு துறையிடம் உடனடியாக தகவல் தெரிவிக்கப்பட்டதாக நிர்வாகம் கூறியது. விசாரணையை முடுக்கிவிட்ட அதிகாரிகள் முன்னெச்சரிக்கை நடவடிக்கையாக பேரங்காடி மற்றும் தங்கும் விடுதியில் உள்ள பொது மக்கள் வெளியேற்றப்பட பணித்ததாகவும் அந்நிர்வாகம் தெரிவித்தது.

அதனை தொடர்ந்து அங்கிருந்த எல்லோரும் பாதுகாப்பாக வெளியேற்றப்பட்டனர். பின்னர் கார் நிறுத்தும் இடத்தில் எதுவும் கண்டுபிடிக்கபடாததை அடுத்து அவர்கள் தங்கள் கார்களை வெளியேற்ற அனுமதிக்கப்பட்டனர்.

முன்னதாக ஜோகூர் பாருவில் உள்ள சிங்கப்பூர் உயர் ஆணையர் இவ்விவகாரம் தொடர்பில் தகவல் கிடைத்திருப்பதாகவும் அங்குள்ள சிங்கப்பூரியர்கள் பாதுகாப்பு கருதி தற்காலிகமாக அப்பேரங்காடி மற்றும் தங்கும் விடுதியை விட்டு வெளியேறவும் ஆலோசனை வழங்கியிருந்தது.

 Tags
a bomb threat.

allegedly receiving

asked to leave

at Midvalley Southkey JB

by the authorities

evacuate the building

Visitors and workers